Kim Soo Hyun Ungguli Ranking Reputasi Jenama Untuk Pelakon Korea Pada Bulan Ogos

Institut Penyelidikan Perniagaan Korea telah mendedahkan kedudukan reputasi jenama untuk pelakon drama pada bulan Ogos.

Ranking ditentukan melalui analisis penyertaan pengguna, liputan media, komunikasi, dan indeks kesedaran masyarakat terhadap 50 pelakon drama, menggunakan data besar yang dikumpulkan dari 27 Julai hingga 28 Ogos.

Kim Soo Hyun yang muncul dalam drama tvN It’s Okay to Not Be Okay menguasai kedududkan teratas dengan jumlah skor sebanyak 3,771,464. Selain itu juga, analisa positif-negatif Kim Soo Hyun juga menunjukkan skor reaksi positif sebanyak 72.06 peratus.

It’s Okay to Not Be Okay

Ditangga kedua adalah Cho Seung Woo, yang kini membintangi drama musim kedua tvN, Forest of Secret. Dia mendapat skor sebanyak 3,290,796. Ditangga ketika adalah bintangi drama Flower of Evil, Lee Joon Gi yang mendapat jumlah skor sebanyak 3,290,796.

Seo Ye Ji dan Moon Chae Woon, yang bekerjasama dengan Kim Soo Hyun dan Lee Joo Gi dalam drama masing-masing, menduduki tangga keempat dan kelima dengan skor sebanyak 3,252,755 dan 2,859,896.

Saksikan senarai 30 teratas untuk bulan ini di bawah!

Kim Soo Hyun
Cho Seung Woo
Lee Joon Gi
Seo Ye Ji
Moon Chae Won
Oh Jung Se
Lee Min Jung
Han Da Gam
Bae Doona
Shin So Yul
Im Soo Hyang
Kim Yoo Jung
Oh Jung Se
Oh Yoon Ah
Lee Sang Yeob
Jang Seung Jo
Song Ji Hyo
Ji Chang Wook
Lee Joon Hyuk
Ha Seok Jin
Park Gyu Young
Lee Jung Eun
Kim So Eun
Cha Hwa Yeon
Lee Cho Hee
Hwang Jung Eum
Ji Soo
Choi Moo Sung
Ji Hyun Woo
Song Yoon Ah


Transformers The Last Knight International Trailer

Paramount Pictures terus melancarkan promosi filem Transformers: The Last Knight disaat-saat akhir sebelum filem kelima franchise Transformers ini ditayangkan pada 20 Jun nanti.

International trailer kali ini dilihat lebih menarik dengan aksi pertarungan diantara Bumblebee dan Optimus Prime serta pertempuran antara askar-askar Bumi dan Transformers. Ops! akhirnya trailer ini menunjukkan Optimus Prime tidak membunuh Bumblebee

Jadi kepada peminat Transformers, jangan lupa saksikan pertarungan diantara robot dan manusia dalam filem Transformers: The Last Knight yang akan ditayangkan pada 20 Jun ini


#BoycottMulan Kembali Popular Selepas “Mulan” Memulakan Tayangannya Dipawagam

Filem live-action terbaru Disney Mulan telahpun memulakan tayangannya semalam di beberapa negara yang tiada perkhidmatan streaming Disney+ termasuklah Malaysia.

Namun begitu, Mulan berhadapan dengan ancaman boikot di beberapa negara di Asia selepas kontroversi yang membabitkan pelakon utamanya, Liu Yifei kembali diperkatakan aktivitis.

Kontroversi bermula pada Ogos tahun lalu selepas pelakon kelahiran Wuhan, China itu mencetuskan kemarahan ramai apabila memuat naik status menyatakan sokongannya terhadap polis Hong Kong, yang bertindak ganas terhadap penunjuk perasaan pro-demokrasi sewaktu krisis China-Hong Kong.

“Saya menyokong polis Hong Kong. Kamu boleh serang saya sekarang,” demikian status dikongsinya di Weibo yang mana asalnya ditulis seorang pemberita dari Global Times.

Tulisannya itu mendapat reaksi marah dari orang ramai sehingga mereka memulakan kempen #BoycottMulan yang menjadi popular pada ketika itu. Kini, ia kembali diperkatakan di internet selepas tayangnya dimulakan semalam.

Warganet dari sekitar Korea Selatan, Taiwan, Thailand, dan negara lain mendakwa pelakon itu menyokong keganasan pihak berkuasa yang bertentangan dengan kebebasan demokrasi.

Filem terbitan Disney itu sepatutnya dijadualkan mula ditayangkan pada 27 Mac lalu namun terpaksa ditangguh selama tiga kali berikutan penularan pandemik Covid-19 selain panggung wayang ditutup beberapa bulan.

This film is released today. But because Disney kowtows to Beijing, and because Liu Yifei openly and proudly endorses police brutality in Hong Kong, I urge everyone who believes in human rights to #BoycottMulan. https://t.co/utmP1tIWNa— Joshua Wong 黃之鋒 😷 (@joshuawongcf) September 4, 2020

พรุ่งนี้ Mulan เริ่มฉายวันแรก แต่เรายังไม่ลืมที่นักแสดงมู่หลานสนับสนุนการใช้ความรุนแรงของตำรวจต่อผู้ชุมนุมฮ่องกงที่ต่อสู้เพื่อเสรีภาพและประชาธิปไตยเชิญชวนทุกคน #BoycottMulan #BanMulan เพื่อให้ทางดีสนีย์และรัฐบาลจีนรู้ว่าความรุนแรงของรัฐต่อประชาชนเป็นสิ่งที่ยอมรับไม่ได้ pic.twitter.com/g7bkIoTo9r— Netiwit Chotiphatphaisal (@NetiwitC) September 3, 2020


Greta Gerwig Akan Mengarahkan Dua Filem Terbaru Narnia Untuk Netflix

Menurut New Yorker, pengarah Barbie, Greta Gerwig, akan mengarahkan ‘sekurang-kurangnya’ dua filem terbaru Chronicles of Narnia untuk Netflix.

Tajuk filem bagaimanapun belum disahkan, tetapi berkemungkinan bertajuk The Lion, The Witch and The Wardrobe dan Prince Caspian.

The Lion, The Witch and The Wardrobe

Desas-desas mengenai perancangan untuk menghidupkan kembali francais fantasi Narnia telah kedengaran sejak 2018 dimana Netflix dikhabarkan merancangan untuk mengadaptasi kisah fantasi karya C.S. Lewis.

Chronicles of Narnia sebelum ini telah diadaptasikan dalam bentuk siri televisyen British dan tiga filem Disney, iaitu The Lion, the Witch and the Wardrobe, Prince Caspian, dan The Voyage of the Dawn Treader. Namun, ketiga-tiga filem itu mendapat reaksi bercampur-campur dari penonton.

The Voyage of the Dawn Treader.

Greta Gerwing dikenali menerusi beberapa filem berprofil tinggi seperti Little Women, Lady Bird, Mistress America, dan Frances Ha. Dia juga merupakan seorang pelakon, dan baru-baru ini telah muncul dalam filem Original Netflix, White Noise.

Filem terbaru arahannya, Barbie, lakonan Margot Robbie dan Ryan Gosling, akan ditayangkan pada 20 Julai ini.


Prekuel GOT, “House of the Dragon” Ditetapkan Tayangan Pada 2022

Siri prekuel House of the Dragon nampaknya akan menemui penonton pada tahun 2022, seperti yang ditunjukkan dalam video promo HBO Max – anda boleh saksikan dibawah.

House of the Dragon ditetapkan 300 tahun tahun sebelum peristiwa Game of Thrones, dan akan menceritakan kisah epik kebangkitan monumental dan kejatuhan tragis legenda House Targaryen.

Paddy Considine (Dead Man’s Shoes, The World’s End) akan memainkan peranan utama sebagai King Viserys Targaryen, manakala Olivia Cooke (Ready Player One) sebagai Alicent Hightower, Emma D’Arcy (Truth Seekers) sebagai Princess Rhaenyra Targaryen, dan Matt Smith (Doctor Who) sebagai Prince Daemon Targaryen.

Dead Man’s Shoes, The World’s End

Siri 10-episod ini dicipta oleh George R.R. Martin dan Ryan Condal dengan Condal akan menulis skrip bersama-sama Sara Lee Hess, menjadi ‘showrunner’ bersama Miguel Sapochnik serta mengarahkan beberapa episod House of The Dragon termasuk episod pilot.

Produksi dijangka bermula pada awal tahun hadapan.


BBC Tetapkan Tarikh Tayangan Perdana “Peaky Blinders” Musim 6

BBC akhirnya mengumumkan tarikh tayangan perdana musim keenam dan yang terakhir Peaky Blinders. Siri drama jenayah itu dijadualkan tayangan pada 27 Februari 2022 di BBC One dan BBC iPlayer. Bagaimanapun, Netflix masih belum mengumumkan tarikh tayangn siri popular yang diterajui Cilian Murphy itu.

Pengumuman itu dibuat dengan pelancaran promo terbaru, yang menampilkan mural watak Tommy Shelby lakonan Murphy. Anda boleh lihatnya dibawah:

The Shelbys are back in business. Watch the final series of #PeakyBlinders on @BBCOne and @BBCiPlayer from 27 February. pic.twitter.com/Sq9kC9YINd— Peaky Blinders (@ThePeakyBlinder) February 15, 2022

Peaky Blinders ditetapkan di jalan-jalan Birmingham yang tidak mempunyai undang-undang ketika ia menjejaki evolusi Tommy Shelby (Cillian Murphy) dari ketua jenayah jalanan kepada ahli perniagaan dan ahli parlimen yang sah.

Menyertai Cillian Murphy dalam finale yang akan datang adalah mendiang Helen McCrory sebagai Polly Gray, Paul Anderson sebagai Arthur Shelby, Sophie Rundle sebagai Ada Thorne, dan Finn Cole sebagai Michael Gray. Barisan pelakonnya juga merangkumi Anya Taylor-Joy sebagai Gina Gray, Brian Gleeson sebagai Jimmy McCavern, Neil Maskell sebagai Winston Churchill dan Sam Claflin sebagai Oswald Mosley.

Musim terakhir Peaky Blinders diarahkan oleh Anthony Byrne dari lakon layar yang ditulis oleh Steven Knight bersama Nick Goding, yang juga merupakan penerbit. Penerbit ekskutif adalah Caryn Mandabach, Steven Knight, Jamie Glazebrook, David Mason, Anthony Byrne, dan Cillian Murphy.

Lima musim pertama Peaky Blinders boleh di strim di Netflix.


Cats Mungkin Rugi $100 Juta Dolar

Pengarah Tom Hooper dan studio Universal terpaksa berkerut dahi apabila Variety melaporkan bahawa, filem Cats mungkin akan mengalami kerugian sebanyak $100 juta dolar dipentas box office sebaik sahaja tayangannya berakhir.

Walaupun telah mempertingkatkan kesan khasnya dan giat menjalankan promosi, filem muzikal itu gagal menarik penonton, malah mereka lebih memilih untuk menyaksikan filem Star Wars: The Rise of Skywalker.

Star Wars: The Rise of Skywalker.

Star Wars: The Rise of Skywalker.

Difahamkan, kos pemasaran global dan pembayaran pengedaran filem telah mencecah hampir $100 juta dolar, iaitu kos yang sama untuk membikin filem ini. Bagaimanapun, prestasinya dipentas box office sangat teruk sekali apabila hanya mampu meraih $38 juta dolar seluruh dunia sejak ia ditayangkan pada 20 Disember yang lalu.

Petanda Cats bakal musnah mula dikelihatan sebaik sahaja trailer pertamanya dilancarkan. Peminat rata-ratanya mengkritik kesan visual kucing yang sangat pelik sehingga memberi kesan kepada bakat para pelakon filem ini yang terdiri daripada Judi Dench, Jennifer Hudson, Taylor Swift, dan Idris Elba. Selain itu juga, rating yang teruk di laman Rottentomatoes turut menyumbang kepada kegagalan filem ini.

Cats kini sedang ditayangkan dipawagam-pawagam tempatan.


Gambar Belakang Tabir The Suicide Squad Tertiris Di Internet

Filem The Suicide Squad arahan James Gunn kini sedang rancak menjalani penggambaran di Atlanta, Amerika Syarikat.

Sehubungan dengan itu, beberapa gambar diset penggambaran telah mula tersebar di Internet dan media sosial, sekaligus memberi pandangan pertama para pelakon dengan kostum berwarna-warni mereka. Anda boleh lihat gambar-gambar tersebut menerusi laman Just Jared.

The Suicide Squad dibintangi pelakon seperti David Dastmalchian, John Cena, Jai Courtney, Joaquín Cosío, Nathan Fillion, Joel Kinnaman, Maylin Ng, Flula Borg, Sean Gunn, Juan Deigo Botto, Storm Reid, Pete Davidson, Taika Waititi, Alice Brage, Steve Agee, Tinashe Kajese, Daniela Melchior, Peter Capaldi, Julio Ruiz, Jennifer Holland, Viola Davis, Idris Elba, Margot Robbie, dan Michael Rooker.

Davis, Robbie, Courtney dan Kinnaman akan meneruskan watak mereka dalam filem pertama iaitu sebagai Amanda Waller, Harley Quinn, Captain Boomerang dan Rick Flag. Selain itu juga, terdapat pelakon merupakan bekas pelakon filem Guardians of the Galaxy arahannya iaitu David Dastmalchian, Nathan Fillion, Sean Gunn, Steve Agee, dan Michael Rooker,

Filem ini ditulis dan diarahkan oleh Gunn manakala Chuck Roven dan Peter Safran akan bertindak selaku penerbit. Nik Korda pula sebagai penerbit eksekutif.

The Suicide Squad akan menemui penonton pada 6 Ogos 2021.

Here's your first look at photos from the set of #TheSuicideSquad, featuring lots of new cast members in costume! https://t.co/Ak6tE0WxnY
— JustJared.com (@JustJared) October 11, 2019


Jun So Min, Yum Jung Ah & Kim Jae Hwa Disahkan Bintang Drama Remake British “Cleaning Up”

Jun So Min, Yum Jung Ah, dan Kim Jae Hwa disahkan membintangi drama hari minggu terbaru JTBC bertajuk Cleaning Up, lapor Soompi.

Cleaning Up adalah remake siri televisyen British dengan nama yang sama dan mengisahkan tentang perjuangan tiga tukang cuci di firma keselamatan ketika mereka cuba mencipta nasib baharu untuk diri mereka sendiri selepas mendengar tentang perdagangan dari orang dalam.

Yum Jung Ah kembali ke skrin kecil dalam tempoh tiga tahu selepas membintangi drama hit JTBC Sky Castle. Dia akan memainkan watak Eo Yong Mi, tukang cuci di Bested Investment Securities yang sibuk menyara kehidupannya sebagai tukang cuci pada hari bekerja dan sebagai pembantu rumah pada hari minggu.

Sebagai seorang ibu tunggal yang membesarkan dua anak perempuannya, dia membuat keputusan yang sangat penting apabila berhadapan dengan peluang selepas mendengar maklumat tentang pelaburan dari orang dalam.

Jun So Min berperanan sebagai Ahn In Kyung, rakan sekerja Eo Yong Mi, yang menyimpan sebahagian daripada gajinya sebagai tukang cuci untuk mencapai impiannya, membuka cafe bergerak dengan trak makanan. Dia terpengaruh dengan keputusan Yong Mi, tetapi disebabkan keperibadiannya yang pemalu dan penakut, dia sering menekan break dalam perang saham.

Kim Jae Hwa memainkan peranan sebagai Meng Soo Ja, tukang cuci yang mengimpikan kejayaan dalam hidupnya. Dia seorang yang ramah dan mampu menyakinkann orang yang tidak dikenali untuk berada di pihaknya. Bagaimanapun, dia hanya menggunakan kemahirannya itu demi kepentingannya.

Walaupun wataknya penuh dengan muslihat, dia adalah seorang tokoh yang tidak boleh diketepikan ketika ketiga-tiga wanita itu menjalankan operasi saham.

Cleaning Up diarahkan oleh pengarah Yoon Sung Sik (Hwarang, Bridal Mask) dan ditulis oleh Choi Kyung Mi (Return). Drama terbaru ini dijangka keudara pada tahun ini, sebaik sahaja drama My Liberation Notes berakhir.


Filem-Filem Marvel Fasa 3 Akan Datang: Tajuk dan Tarikh Tayangan

Tajuk dan tayangan rasmi filem MCEU untuk fasa 3.

Spider-Man: Homecoming – 7 Julai, 2017

Spider-Man: Homecoming – 7 Julai, 2017

Ia memakan masa bertahun-tahun rundingan, akhirnya Marvel dan Sony akhirnya mencapai perjanjian sepakat untuk membawa Peter Parker,  Spider-Man, kembali ke ‘tempat asal’. Penampilan pertama watak ini untuk Marvel Cinematic Universe adalah dalam Captain America: Civil War (2016), dan akan mempunyai filem solonya sendiri dibawah MCU (bukan sepenuhnya, Sony ‘pinjamkan’) pada tahun 2017, bertajuk Spider-Man: Homecoming.

Film ini akan memberi peluang pertama bagi Tom Holland untuk membintangi film solo ‘labah-labahnya’, meskipun tidak banyak yang diketahui tentang plot filem ini. Pengarah Jon Watts dan penulis skrip John Francis Daley dan Jonathan M. Goldstein telah menjanjikan sebuah kisah zaman akil baligh ala John Hughes, dan sebahagian besar pemain utama terdiri dari teman sekelas Peter Parker, termasuk pelakon Zendaya dan Tony Revolori (yang akan membawa watak Flash Thompson). Marisa Tomei akan memgang peranan sebagai Makcik May di Marvel Cinematic Universe, dan Michael Keaton menandatangani kontrak untuk memainkan versi watak The Vulture. Juga, Robert Downey Jr. akan membawa Tony Stark ke Homecoming.

Thor: Ragnarok – 3 November, 2017

Thor: Ragnarok – 3 November, 2017

Watak-watak utama dari The Avengers: Age of Ultron yang tidak ada di Captain America: Civil War adalah Thor dan The Hulk – tetapi bernasib baik, kita akan dapat melihat kedua-dua watak-watak ini lagi dalam Fasa 3 MCU. Dewa petir dan raksasa hijau akan bekerjasama dalam pengembaraan di Thor: Ragnarok.

Tidak banyak yang benar-benar diketahui tentang perkembangan atau plot filem Thor: Ragnarok, arahan Taika Waititi ini. Tetapi berdasarkan trailer, Loki membebaskan Hela yang dipenjara sejak berdekad lalu (dalam komik, Hela adalah anak Loki). Ketika Hela menghadapi Thor, dia mengusirnya ke perlawanan gladiator di planet Sakaar, di mana rambutnya dipotong dan dia kehilangan Mjolnir. Valkyrie merekrut Thor ke arena untuk menghadapi Hulk, juara arena. Chris Hemsworth dan Mark Ruffalo jelas-jelas akan berada dalam filem, disamping itu pelakon-pelakon lain termasuk Tom Hiddleston sebagai Loki, Cate Blanchett, Idris Elba, Jeff Goldblum, Karl Urban, Anthony Hopkins, dan Tessa Thompson.

Black Panther – 16 Februari, 2018

Black Panther – 16 Februari, 2018

Memulakan 2018 dan bakal menjadi filem Marvel Studios pertama untuk tahun 2018 dan dikeluarkan pada bulan Februari adalah Black Panther, yang akan dibintangi Chadwick Boseman sebagai wira Afrika dan penampilan sulung pertamanya dalam Marvel Cinematic Universe adalah di Captain America: Civil War. ia akan membawa kita jauh ke dalam dunia rahsia Wakanda, negara Afrika terpencil jauh lebih maju daripada mana-mana masyarakat di Bumi, terima kasih kepada lombong Vibranium mereka (bahan yang perisai Captain America dibuat).

Kerana filemnya masih dalam perkembangan awal, tidak banyak maklumat yang boleh kita dapat. Pengarah Ryan Coogler, akan menjadi orang yang bertanggung jawab untuk membuat filem pertama tentang Raja dan pelindung Wakanda. Pelakon yang akan berkerjasama dengan Chadwick Boseman dalam filem tersebut adalah Michael B. Jordan sebagai Erik Killmonger, dan Lupita Nyong’o dan Danai Gurira sebagai anggota Dora Milaje.

The Avengers: Infinity War – 4 Mei, 2018

Kisah Avengers ketiga rupanya sangat besar sehingga Marvel harus membahaginya dalam dua filem – yang pertama akan ditayangkan di pawagam pada musim panas 2018 (tetapi tak ada Part 1 atau Part 2). Apakah Avengers sudah sedia menghadapi Thanos? Kerana Mad Titan (Josh Brolin) akan datang, dan dia akan menentang sehabis-habisan untuk mendapatkan semua Infinity Stones mistik – koleksi ‘logam’ yang memberi kekuatan luar biasa bagi mereka yang memilikinya. Iaitu The Space Stone, The Power Stone, The Reality Stone, The Mind Stone, The Time Stone dan The Soul Stone.

Ditulis dan diarahkan oleh pasukan dari Captain America: Civil War, The Avengers: Infinity War akan menampilkan pada dasarnya setiap karakter di Marvel Cinematic Universe.

Ant-Man And The Wasp – 6 Julai, 2018

Ant-Man And The Wasp – 6 Julai, 2018

Tiada apa-apa telah disahkan secara rasmi tentang plot filem Ant-Man And Wasp, walaupun kita tahu bahawa Paul Rudd, Evangeline Lilly, Michael Douglas, dan Michael Pena akan kembali sebagai Scott Lang (aka Ant-Man), Hope Van Dyne (aka The Wasp), Hank Pym dan Luis. Ia telah dikhabarkan bahawa filem ini bukan sahaja akan melihat pengembaraan versi moden Ant-Man dan The Wasp, tetapi juga mempunyai banyak imbasan tentang zaman muda Hank Pym dan Janet Van Dyne.

Captain Marvel – 8 Mac, 2019

Captain Marvel – 8 Mac, 2019

Menurut Presiden Marvel Studios, Kevin Feige, peminat tidak boleh terlalu mengharapkan untuk melihat Carol Danvers/Captain Marvel (dimainkan oleh pemenang Oscar Brie Larson) dalam filem Avengers: Infinity War sehinggalah filem solo beliau pada tahun 2019, yang akan menunjukkan bahawa filem akan menceritakan asal watak itu – yang melibatkan beliau  terperangkap dalam radius letupan suatu letupan Kree dan menjadikan DNA beliau terubah.

Avenger 4, sekuel kepada Avengers: Infinity War (belum diberi tajuk) – 3 Mei, 2019

Mungkin filem keempat Avengers ini akan menampilkan kebanyakan muka-muka baru? kerana ada teori dan khabar angin yang mengatakan ramai ahli-ahli Avengers akan ‘mati’ dalam Infinity War dan ada mungkin yang dah ‘cuci tangan’.

Ini merupakan filem MCU fasa 3 yang kita dah saksikan:

Captain America: Civil War (2016)
Doctor Strange (2016)
Guardians Of The Galaxy Volume 2 (2017)

Guardians Of The Galaxy Volume 2 (2017)

Iron Man (2008)
The Incredible Hulk (2008)
Iron Man 2 (2010)
Thor (2011)
Captain America: The First Avenger (2011)
The Avengers (2012)

Iron Man 3 (2013)
Thor: The Dark World (2013)
Captain America: The Winter Soldier (2014)
Guardians of the Galaxy (2014)
The Avengers: Age of Ultron (2015)
Ant-Man (2015)


Robert Downey Jr. Boleh Bercakap Dengan Haiwan Dalam Trailer Filem Dolittle

Universal Pictures telah melancarkan trailer dan poster filem Dolittle lakonan Robert Downey Jr. yang akan memainkan watak utama. Anda boleh lihat trailer dan poster filem ini dibawah.

Filem arahan Stephen Gaghan ini diadaptasi dari karya “The Voyages of Doctor Dolittle” yang ditulis oleh Hugh Lofting. Ia berkisarkan tentang seorang ahli fizik yang mendapati dirinya mampu berkomunikasi dengan haiwan.

Turut menyertai Robert Downey Jr. adalah Antonio Banderas, Michael Sheen dan Jim Broadbent yang memainkan peranan watak ‘live action’; manakala pelakon suara terdiri daripada John Cena, Marion Cotillard, Carmen Ejogo, Ralph Fiennes, Selena Gomez, Tom Holland, Rami Malek, Kumail Nanjiani, Craig Robinson, Octavia Spencer, Emma Thompson dan Frances de la Tour.

Skrip Dolittle ditulis sendiri oleh Stephen Gaghan bersama-sama Thomas Shepherd, manakala penerbit terdiri daripada Susan Downey, Jeff Kirschenbaum dan Joe Roth.

Dolittle akan menemui penonton pada 17 Januari 2020.


Filem Adaptasi Komik Kartini Bakal Dihasilkan

Bagi pengemar siri komik Kartini, satu berita baik untuk anda. Sebuah filem adaptasi komik tersebut bakal diangkat ke layar perak tidak lama lagi dan akan diarahkan oleh pengarah hebat Al Jafree Md Yusop.

Menurut pengarah tersebut, skrip filem tersebut 100% dihasilkan oleh arwah Tembakau tanpa sebarang pindaan dan pihaknya kini sedang dalam persiapan akhir sebelum penggambaran bermula.

“InsyaAllah, penerbit filem akan buat pengumuman rasmi tak lama lagi. Skripnya ditulis sendiri arwah Tembakau tanpa sebarang pindaan. Seratus peratus adalah idea arwah. Manakala, saya pula diminta oleh Tembakau untuk mengarahkan filem itu selepas arwah menonton telefilem Melur vs Rajawali arahan saya,”

Bagaimanapun butiran lanjut mengenai filem tersebut belum dapat didedahkan lagi buat masa ini dan akan diumumkan menerusi satu pengumuman rasmi nanti.

Dalam pada itu, mengenai pemilihan pelakon pula Al Jafree berkata senarai barisan pelakon yang akan membintangi filem ini masih lagi belum boleh dikongsi kecuali Eric Fuzi yang akan membawa watak sebagai Aryon.

Sementara itu, Eric yang merupakan ahli kumpulan Floor 88 pula mengakui dipilih oleh arwah Tembakau untuk membintangi filem tersebut, namun masih lagi belum menandatangani sebarang kontrak.

Tambahnya lagi, dia menerima watak ini kerana merasakan watak Aryon sangat menarik.

Sumber: Cinema Online / Harian Metro


Shah Rukh Khan Akan Menyumbangkan Suara Dalam Filem The Lion King Versi Hindi

Bintangi Bollywood terkenal, Shah Rukh Khan dilaporkan bakal menyumbangkan suaranya dalam filem live action Disney, The Lion King versi Hindi.

Dalam pengumuman yang dibuat Walt Disney Studios baru-baru ini, Shah Rukh Khan akan menyumbangkan suara untuk watak Mufasa dan beliau juga akan bergandingan dengan anaknya, Aryan Khan yang akan menyuarakan watak Simba.

Ini merupakan kollaborasi kedua diantara Khans dan Disney selepas anak-beranak tersebut menyuarakan watak Mr. Incredible dan dash dalam filem The Incredibles versi Hindu pada tahun 2004.

Glad to be a part of this journey… a timeless film. Voicing it in Hindi with my own Simba. The last time we did a film was around 15 years ago and it was ‘Incredible’ and this time around its even more fun. Hope everyone enjoys it 19th July onwards. #TheLionKing https://t.co/rJEfxevA9k
— Shah Rukh Khan (@iamsrk) June 17, 2019

Dengan pemilihan Shah Rukh Khan serta anaknya sebagai pelakon suara dalam filem The Lion King versi Hindi, dijangkakan Disney akan mendapat pulangan besar berdasarkan populariti pelakon tersebut yang dianggap antara bintang terkenal dalam dunia lakonan antarabangsa.

Filem ‘live action’ The Lion King ini merupakan adaptasi dari filem animasi klasik Disney pada tahun 1994 dengan judul sama. Ia berkisarkan tentang singa bernama Simba dan pengembaraannya menjadi raja, yang bukanlah mudah sebagaimana pakciknya mempunyai rancangan sendiri untuk mengambil alih tahkta. Pertarungan untuk Pride Rock menyebabkan Simba dibuang tetapi dengan bantuan dua rakan baru, dia kembali untuk mengambil haknya.

The Lion King akan menemui penonton di Malaysia 18 Julai 2019


Oktober Bakal Menyajikan Filem-Filem Menarik Buat Anda Semua

Sudah bangun dari tidur yang panjang di bulan September? jangan risau bulan Oktober tidak akan memberi tragedi kepada anda. Bulan ini menyaksikan banyak filem-filem menarik buat anda semua. Dari Joker, mengangjak ke Maleficent: Mistress of Evil sehinggalah Terminator: Dark Fate, dijamin akan memberi kepuasan tidak terhingga kepada anda.

Selain itu juga, bulan ini boleh dikatakan agak menarik kerana banyak karya-karya tempatan berentap di panggung wayang. Kita memiliki satu filem aksi komedi menerusi filem Hero: Jangan Bikin Panas, sebuah filem pencak silat yang pasti memukaukan mata iaitu Geran dan tiga filem seram yang terdiri daripada Kolong, Anak Perjanjian Syaitan dan Pusaka. Ok saya sudah bagitau bukan? tiada alasan kenapa anda tidak tahu, “bukan abang tak payung ya!”

Disini kami di Kakimuvee senaraikan 22 filem tempatan dan luar negara yang menarik untuk anda saksikan pada bulan Oktober ini.

18 | Jenayah / Drama | 3 Oktober 2019

Joker akan berlatarbelakangkan bandar Gotham pada era 80an, dimana ia mengisahkan tentang seorang “stand-up comedy” yang gagal yang berubah menjadi penjenayah dan kekacauan di bandar Gotham, secara perlahan-lahan menjadi legenda yang sangat menakutkan.

Joaquin Phoenix akan memainkan peranan sebagai Arthur Fleck, seorang pelawak yang akhir akan bertukar kepada penjahat paling terkenal dalam dunia komik DC iaitu Joker. Turut membintangi filem ini adalah Robert De Niro, Zazie Beetz dan juga Marc Maron.

Klik sini untuk membaca review Joker

Klik sini untuk membaca review Joker

Klik sini untuk membaca review Joker

Klik sini untuk membaca review Joker

2. City Hunter: Shinjuku Private Eyes

PG13 | Anime | 3 Oktober 2019

Detektif persendirian Ryo Saeba diupah untuk melindungi Ai Shindo, yang merupakan anak kepada seorang saintis yang telah terbunuh dalam satu kemalangan yang meragukan. Ryo perlu berdepan sekumpulan pembunuh upahan yang dihantar oleh Shinji Mikuni. Shinji memiliki syarikat teknologi yang secara rahsia membangunkan dron gred ketenteraan, yang mana bapa Ai membantu menciptanya dan kini Shinji perlukan bantuan Ai untuk menggunakan ciptaan bapa Ai.

PG13 | Drama | 3 Oktober 2019

Peter Lucian adalah seorang pakar bunyi di New York yang dikenali sebagai `house tuner`. Dengan kepakarannya, Peter cuba mengenal pasti bunyi-bunyi asing yang menyebabkan berlakunya depresi, perasaan bimbang dan tekanan kepada orang ramai. Dia kemudian bertemu dengan seorang pelanggan, Ellen, dengan satu masalah yang dia gagal untuk selesaikan. Semakin dia cuba membantu, semakin Ellen sangsi akan kepakarannya.

PG13 | Drama | 3 Oktober 2019

Diarahkan oleh Andrew Lau, The Captain berkisarkan tentang salah satu pendaratan cemas yang paling ajaib dalam sejarah kontemporari penerbangan China. Ia berlaku pada 2018, apabila cermin hadapan kokpit sebuah kapal terbang pecah semasa penerbangan. Juruterbang Kapten Liu Chuanjian perlu memastikan keselamatan lebih 100 orang penumpang dan kru dalam kapal terbang tersebut.

PG13 | Aksi / Komedi | 3 Oktober 2019

Seorang anggota bomba, Zafrul, nekad untuk mencari kebenaran dan keadilan bagi mangsa-mangsa tragedi kebakaran yang berlaku di sebuah sekolah Tahfiz beberapa tahun lalu. Dia bertemu dengan dua orang anggota baru, Ahmad Mustar dan Adam Fanifinali, yang cuba mencari kerja di Kuala Lumpur. Mereka yang disertai oleh dua orang anggota wanita, Amylia dan Suraya, cuba menyiasat aktiviti penjualan tanah secara haram yang dilakukan oleh kumpulan kongsi gelap antarabangsa. Mereka kemudiannya mendapat tahu kumpulan itu juga terlibat dengan tragedi kebakaran sekolah Tahfiz tersebut.

Klik sini untuk membaca review Hero Jangan Bikin Panas

PG13 | Romantik / Drama | 3 Oktober 2019

Dara dan Bima merupakan sepasang kekasih bersekolah tinggi yang berusia 17 tahun. Namun kegembiraan mereka terhenti seketika apabila mereka terlanjur dan Dara disahkan hamil anak luar nikah. Bima kemudiannya bersetuju untuk bertanggungjawab terhadap Dara. Kini mereka perlu berdepan cabaran sebagai pasangan ibu bapa muda.

N/A | Aksi Sains Fiksyen | 10 Oktober 2019

Gemini Man mengisahkan tentang Henry Brogen, seorang pembunuh upahan yang sudah tua dan ingin bersara dari kerjayanya. Bagaimanapun sebaliknya berlaku apabila dia terpaksa berdepan dengan klon dirinya lebih muda, iaitu Junior yang boleh membaca setiap pergerakannya. Brogen kini perlu membongkar kebenaran disebalik penciptaan Junior dan masa yang sama, menyelamatkan dirinya yang masih muda itu dari mengikuti jejak langkahnya yang kelam.

N/A | Seram | 10 Oktober 2019

Demi mengubah kehidupan keluarganya menjadi lebih baik, seorang kapten kapal, David, telah membeli sebuah bot terbiar yang dilelong tanpa menyiasat latar belakangnya terlebih dahulu. Akibatnya, David dan keluarganya berdepan pelbagai kejadian aneh dan menakutkan setelah mereka memulakan pelayaran. Setelah semakin jauh perjalanan di laut, mereka menyedari mereka bakal bertemu kuasa jahat yang lebih kuat di tengah lautan.

N/A | Aksi Drama | 10 Oktober 2019

Sebuah keluarga petani diasak dan diugut oleh seorang lintah darat yang berpengaruh supaya menggadaikan tanah mereka namun, keluarga yang ditunjangi oleh anak sulung berani dan gagah ini terus bangkit melawan demi maruah keluarga.

N/A | Komedi | 11 Oktober 2019

Nandan Kumar menjumpai satu beg yang penuh dengan wang tunai. Bagaimanapun, dia tidak tahu siapakah pemiliknya, dari mana ia datang dan bagaimana ia berada di situ. Buntu dengan penemuannya itu, kini dia perlu mencari jalan penyelesaian sama ada untuk menyimpan atau membiarkan sahaja beg itu.

PG13 | Fantasi Penggembaraan | 17 Oktober 2019

Filem ini adalah sekuel yang berlatar belakangkan selepas beberapa tahun sejak filem pertama “Maleficent” pada tahun 2014. Ia terus meneroka hubungan rumit di antara pari-pari bertanduk itu dan Puteri Aurora, yang bakal menjadi ratu. Dalam pergelutan mereka untuk melindungi kawasan mereka dan makhluk ajaib di sana, muncul musuh baru.

N/A | Seram | 17 Oktober 2019

Mayu Akigawa adalah seorang kaunselor psikologi yang perlu menjaga seorang budak perempuan yang hilang ingatan. Budak perempuan misteri itu berada di bawah kawalan polis walaupun ramai yang tidak mengetahui sebabnya. Sementara itu, adik lelaki Mayu iaitu Kazuma merupakan seorang YouTuber yang cuba menghidupkan sumpahan Sadako.

PG13 | Penggembaraan Drama | 17 Oktober 2019

Diinspirasikan dari kisah benar ekspidisi para pendaki Cina Wang Fuzhou, Gonpo dan Qu Yinhhua. Pada tahun 1960, mereka telah mencipta sejarah apabila menjadi kumpulan Cina pertama yang berjaya mendaki laluan Rabung Utara Gunung Everest yang berbahaya. Dalam perjalanan turun dari gunung itu, yang mana hanya mereka hanya lakukan selepas mereka meletakkan sebuah patung kecil Pengerusi Mao di puncaknya, mereka berhenti di tengah perjalanan untuk menyelamatkan ahli keempat kumpulan mereka yang tidak mampu meneruskan pendakian tersebut.

PG13 | Seram | 17 Oktober 2019

Hasrat Suri untuk menjadi seorang pelakon tidak kesampaian selepas wangnya dilarikan seorang ejen pelancongan. Dia kemudiannya berdepan masalah apabila menjadi buruan samseng yang ingin menuntut semula wang yang dipinjamnya. Hasratnya untuk mengambil geran tanah ibunya di kampung halaman dihalang oleh adiknya. Sebagai ganti, adik dan rakannya memberitahu bahawa terdapat sebuah banglo milik seorang lelaki buta yang memerlukan pembantu rumah. Namun, rumah itu dikatakan dihantui oleh roh isteri lelaki tersebut. Memikirkan bayaran yang tinggi dan berbekalkan pengalaman menjaga ibunya yang buta, Suri bersetuju untuk bekerja di rumah tersebut.

PG13 | Drama | 17 Oktober 2019

Seorang lelaki Medan berketurunan Cina, Kenny, jatuh hati kepada Fidya, gadis berketurunan Batak Melayu yang beragama Islam. Namun hubungan percintaan mereka dilanda pelbagai ujian serta tidak direstui oleh ibu bapa kedua-dua belah pihak kerana latar belakang mereka yang berbeza. Dalam pada itu, Kenny juga dipaksa untuk berkahwin dengan bekas tunangnya, Chelsea Tan. Situasi menjadi lebih rumit apabila kembalinya Fahri, kekasih lama Fidya yang baru menamatkan pelajaran di Turkey.

16. Kamen Rider Zi-O Over Quartzer

PG13 | Aksi | 19 Oktober 2019

Sougo Tokiwa dan rakan-rakannya telah pergi ke abad ke-16 Jepun semasa pertempuran legenda diantara Oda Nobunaga dan Takeda Katsuyori. Sebelum ianya berlaku, mereka telah didatangi Go Shijima dan Krim Steinbelt yang meminta menyelamatkan moyang mereka daripada dibunuh oleh sekelompok ahli perentas masa yang dikenali sebagai “Quartzers”. Kelompok jahat itu cuba untuk memusnahkan Kamen Rider Drive dari sejarah. Apabila Woz mendedahkan dirinya sebagai anggota Quartzers, kebenaran di disebalik Oma Zi-O akhirnya didedahkan.

18 | Aksi Sains Fiksyen | 24 Oktober 2019

7 tahun selepas kejadian Terminator 2: Judgement Day, sebuah Terminator (Gabriel Luna) yang sangat maju telah dihantar ke masa lampau oleh Skynet untuk menghapuskan Dani Ramos (Natalia Reyes), yang merupakan manusia cyborg dan rakannya. Sarah Connor datang untuk membantu mereka, berserta Terminator asal, dan mereka berjuang untuk masa depan.

PG13 | Seram | 24 Oktober 2019

Zaidi adalah seorang guru, yang mana ibunya seorang janda kaya yang inginkan cucu sendiri dan sering memberi tekanan kepadanya untuk berkahwin lagi kerana dia dan isterinya, Azlinda, tidak mempunyai zuriat walaupun sudah bertahun-tahun mendirikan rumah tangga. Azlina sering dicemuh oleh ibu mertuanya kerana perkara itu. Penat dengan bebelan ibunya, Zaidi meminta untuk bertukar tempat kerja dan rupa-rupanya tempat itu adalah kampung kelahiran arwah bapanya. Pasangan itu tinggal di sebuah rumah milik nenek Zaidi yang terletak di sebuah kawasan terpencil. Rumah menakutkan itu tidak diduduki selama lima tahun dan hanya dijaga oleh seorang pekebun bernama Pak Man.

PG13 | Komedi /Seram | 31 Oktober 2019

Sekuel kali ini menyaksikan Columbus, Tallahasse, Wichita dan Little Rock bergerak ke lokasi-lokasi penting di Amerika dan terpaksa menentang zombi yang semakin berkembang. Dalam masa yang sama mereka perlu berhadapan dengan kerenah masing-masing.

NA | Seram | 31 Oktober 2019

Balqis dan Qistina merupakan sepasang adik beradik kembar perempuan yang ditemui oleh Inspektor Nuar dalam sebuah rumah kosong, yang mana kedua-duanya telah dikurung secara misteri. Bagaimanapun, selepas penemuan itu, pegawai polis yang cekap itu kini perlu segera menyelesaikan misteri di sebalik kembar tersebut kerana dia bukan sahaja diganggu pelbagai kejadian aneh selepas menjumpai mereka, malah setiap orang yang berkait dengan kes itu juga mula mati seorang demi seorang.

NA | Seram | 31 Oktober 2019

Setelah selamat dari pembunuhan di kota, Maya, seorang wanita muda yang sedang mengalami nasib buruk, mengetahui bahwa ia telah mewarisi sebuah rumah di desa keluarganya.

Dengan temannya Dini, Maya kembali ke desa kelahirannya, tidak menyedari bahwa masyarakat desa tersebut sedang berusaha mencari dan membunuhnya untuk menghilangkan sumpahan yang telah melanda desa tersebut selama bertahun-tahun. Maya mulai menemukan kenyataan yang sukar tentang masa lalunya dan dirinya harus berjuang demi nyawanya.

PG13 | Animasi | 31 Oktober 2019

The Addams Family mengisahkan tentang Keluarga Addams yang sedang dalam persiapan menyambut kedatangan saudara mereka untuk sambutan besar-besaran tetapi pada masa yang sama, mereka perlu berdepan dengan seorang hos rancangan realiti TV yang tamak.

Sumber: Cinema Online / MyAnimeList / Wikipedia / ComingSoon.net / geranthemoive.com / Kakimuvee


VIDEO : John Wick: Chapter 2, kiraan membunuh. Jauh lebih banyak dari filem pertama.

Durasi masa filem ini ialah 122 minit, 128 kali membunuh lebih dari seminit.

John Wick membunuh lebih 60 lelaki dalam adegan parti yang pertama, secara berseorangan. Babak tersebut adalah kira-kira dalam 3 minit, bererti beliau membunuh setiap seorang dalam masa 3 saat.


Sony Pictures Tetapkan Tarikh Tayangan Dua Filem Spider-Man Universe

Sony bersedia untuk keluarkan filem terbaru Spider-Man.

Menurut Deadline, studio itu telah menetapkan dua tarikh tayangan filem Sony/Marvel yang masih belum mempunyai tajuk.

Laporan itu menyebut, Sony mengunci dua tarikh untuk filem akan datang; iaitu 8 November 2024 dan 27 Jun 2025.

Kedua-dua filem itu juga akan mendapat akses pawagam IMAX, yang mana peminat membuat spekulasi bahawa filem itu mungkin mempunyai kaitan dengan francais Spider-Man, iaitu ansura ketiga francais Venom dan filem Spider-Man 4 yang dinanti-nantikan.

Deadline juga menyebut bahawa setakat ini, tiada filem berprofil tinggi lain ditetapkan pada 8 November 2024, yang berpotensi membuka jalan kepada Sony untuk mendominasi pawagam dengan filem dari francais Spider-Man.

Universal Pictures turut mengunci tarikh 1 November untuk filem yang masih belum dinyatakan, manakala Warner Bros. akan mengeluarkan filem mereka pada 15 November, dengan Gladiator 2 telah ditetapkan tayangannya pada 22 November 2024.

Filem Spider-Man terbaharu, Spider-Man: Across the Spider-Verse, diarahkan oleh Joaquim Dos Santos, Kemp Powers, dan Justin K. Thompson.

Ia menampilkan suara Shameik Moore sebagai Miles Morales, Hailee Steinfeld sebagai Gwen Stacy, Jake Johnson sebagai Peter B. Parker, Issa Rae sebagai Spider-Woman, Daniel Kaluuya sebagai Spider-Punk, Karan Soni sebagai Spider-Man India, Oscar Isaac sebagai Spider-Man 2099, Jason Schwartzman sebagai The Spot, Brian Tyree Henry sebagai Jefferson Davis, Luna Lauren Velez sebagai Rio Morales, Greta Lee sebagai Lyla, Andy Samberg dan banyak lagi.


Netflix Umum Tajuk Filem Kedua “Knives Out”

Hari ini, Netflix telah mengumumkan judul filem kedua Knives Out iaitu Glass Onion: A Knives Out Mystery. Benoit Blanc akan kembali menyiasat misteri apabila ia ditayangkan di perkhidmatan streaming Netflix pada Musim Cuti nanti.

Glass Onion: A Knives Out Mystery.

“Dalam sekuel Knives Out arahan Rian Johnson, detektif Benoit Blanc akan mengembara ke Greece untuk mengupas lapisan misteri yang melibatkan pelbagai suspek” – menurut sinopsis yang didedahkan Netflix.

Daniel Craig kembali meneruskan peranannya sebagai detektif peribadi Benoit Blanc, dan dia akan disertai Kathryn Hahn, Ethan Hawke, Edward Norton, Dave Bautista, Kate Hudson, Janelle Monáe, Leslie Odom Jr, Jessica Henwick, dan Madelyn Cline.

Knives Out pertama kali memasuki pawagam pada November 2019 dan telah mendapat pujian dari pengkritik serta tercalon dalam beberapa kategori utama di Golden Globe dan Oscar. Filem itu juga mencapai kejayaan di Box Office dengan mengutip AS$311 juta dolar seluruh dunia dari kos pembikinan sekitar $40 juta dolar.

Filem pertama dibarisi pelakon bintang seperti Daniel Craig (No Time to Die) sebagai Blanc dan Christopher Plummer (All the Money in the World) sebagai Harlan, bersama Ana de Armas (Blade Runner 2049), Chris Evans (Avengers: Endgame), Michael Shannon (The Shape of Water), Lakeith Stanfield (Judas and the Black Messiah), Don Johnson (Django Unchained), Katherine Langford (Love, Simon), Toni Collette (Hereditary), Riki Lindhome (Kidding), Edi Patterson (The Righteous Gemstones), Jamie Lee Curtis (Halloween), Jaeden Martell (Defending Jacob) dan Noah Segan (The Pale Door)

All the Money in the World


Seolhyun Sebagai Polis Muda Yang Bersemangat Dalam Gambar Terbaru “The Killer’s Shopping List”

tvN telah mendedahkan gambar terbaru drama akan datang (via Soompi), The Killer’s Shopping List yang menampilkan watak lakonan Seolhyun.

Gambar terbaru itu memaparkan semangat membara Do Ah Hee, watak yang dilakonkan oleh Seolhyun. Matanya yang bersinar terang dengan keghairahan untuk melindungi kawasan kejiranannya, dan dia mempunyai daya tarikan yang menarik dan berkuasa.

Apabila dia bekerja di balai polis, dia mengambil aduan penduduk dengan muka serius dan menguruskan kedua-dua kes besar dan kecil. Peminat akan dapat melihat aksi kompetitif Do Ah Hee dan keinginan semula jadi untuk mendapatkan keadilan.

Berdasarkan novel karya Kang Ji Young, The Killer’s Shopping List adalah drama komedi misteri thriller mengenai sebuah kawasan kejiranan di pinggir bandar Seoul. Apabila mayat misteri ditemui di sekitar bangunan pangsapuri, resit pasar raya menjadi bukti penting yang memulakan pencarian pembunuh yang cukup menghiburkan.

Lee Kwang Soo memainkan watak sebagai Ahn Dae Sung, anak kepada pemilik pasar raya. Dia dianggap genius dengan daya ingatan yang kuat, tetapi kehidupannya berubah menjadi teruk selepas berlaku kejadian di pasar raya ibunya ketika dia berusia 10 tahun. Walaupun ingatan cemerlang, dia gagal dalam peperiksaan perkhidmatan awam selama tiga tahun berturut-turut.

The Killer’s Shopping List akan ditayangkan 27 April ini.


Sonic the Hedgehog 3 Akan Memulakan Penggambaran Pada 31 Ogos Ini

Menurut Production List, filem akan datang Sonic the Hedgehog, akan memulakan penggambaran pada 31 Ogos ini.

Senarai produksi itu juga turut mengesahkan bahawa penggambaran akan dibuat di London. Ansuran ketiga francais penggembaraan fantasi itu dijadualkan tayangan pada 20 Disember 2024.

Sonic the Hedgehog 3 sekali lagi diarahkan oleh Jeff Fowler berdasarkan lakonlayar yang ditulis oleh Pat Casey dan Josh Miller.

Buat masa ini, butiran lanjut mengenai filem itu masih belum diketahui, tetapi dijangka Ben Schwartz akan kembali mengulangi peranannya sebagai pelakon suara ‘speedster’ utama itu.

Filem kedua, Sonic the Hedgehog 2 turut dibintangi James Marsden, Tika Sumpter, Natasha Rothwell, Adam Pally, Jim Carrey dan Shemar Moore, dengan Colleen O’Shaughnessy memainkan watak Tails dan Idris Elba sebagai Knuckles.

Filem tersebut telah memperoleh kutipan seluruh dunia sebanyak AS$400 juta berbanding kos pembikinan sekitar AS$90-100 juta.

Selain Sonic the Hedgehog 3, Paramount Pictures turut membangunkan siri spin-off yang memberi fokus pada watak Knuckles, dan akan ditayangkan di Paramount+


[TRAILER] Gerard Butler & Mike Colter Bergandingan Dalam Filem Aksi Survival Terbaru

Lionsgate telah melancarkan trailer rasmi Plane, filem aksi thriller terbaru lakonan Gerard Butler dan Mike Colter. Filem ini masih belum mempunyai tarikh tayangan rasmi, tetapi dijangkakan akan menemui penonton pada 2023.

Trailer itu memaparkan sebuah pesawat komersial melakukan pendaratan cemas di sebuah pulau selepas dipanah petir. Tanpa mereka sedari, pulau itu merupakan lokasi yang dilanda peperangan yang penuh dengan pemberontak, yang mengambil kesempatan untuk menculik penumpang asing. Kini, terpulang kepada juruterbang dan banduan untuk menyelamatkan mereka sebelum terlambat.

Anda boleh tonton trailer tersebut dibawah:

Berdasarkan buku karya Charles Cumming, filem ini diarahkan oleh Jean-François Richet berdasarkan lakon layar yang ditulis oleh Cumming, JP Davis dan Matt Cook.

Gerard Butler dan Mike Colter menerajui filem ini disamping Yoson An, Daniella Pineda, Paul Ben-Victor, Remi Adeleke, Joey Slotnick, Evan Dane Taylor, Claro de los Reyes, dan Tony Goldwyn.

“Dalam filem aksib, juruterbang Brodie Torrance menyelamatkan penumpangnya daripada sambaran petir dengan melakukan pendaratan berisiko di pulau yang dilanda perang — hanya untuk mendapati bahawa terselamat dari pendaratan itu hanyalah permulaan,” menurut sinopsis.

“Apabila kebanyakan penumpang dijadikan tebusan oleh pemberontak berbahaya, satu-satunya orang yang Torrance boleh harapkan adalah bantuan Louis Gaspare, seorang lelaki yang dituduh membunuh yang sedang dipindahkan oleh FBI.”


Tonton Trailer Terbaru Spider-Man: Into the Spider-Verse

Sony Pictures Animation telah melancarkan trailer penuh filem animasi terbaru mereka berjudul Spider-Man: Into the Spider-Verse. Anda boleh tonton trailer tersebut dipemain video dibawah.

Filem animasi ini akan menampilkan Miles Morales sebagai ‘web-slinger’, yang meneruskan legasi yang ditinggalkan Peter Parker dalam Marvel’s Ultimate Universe.

Spider-Man: Into The Spider-Verse diterbitkan oleh Phil Lord dan Christopher Miller, manakala lakonlayar ditulis oleh Mr. Lord. Bob Persichetti, Peter Ramsey, dan Rodney Rothman berkongsi kredit sebagai pengarah.

Filem animasi ini disuarakan oleh Shameik Moore sebagai Miles Morales, Mahershala Ali sebagai Aaron, pakcik kepada Miles Morales, Brian Tyree Henry sebagai Detective Jefferson Davis, ayah kepada Miles Morales dan Liev Schrieber membawa suara supervillain yang masih dirahsiakan.

Spider-Man: Into the Spider-Verse dijadualkan tayangannya pada 14 Disember 2018


Tonton Trailer The Peanut Butter Falcon Lakonan Shia LaBeouf

RoadsideFlix telah melancarkan trailer rasmi filem The Peanut Butter Falcon lakonan Shia LaBeouf, Dakota Johnson dan Zack Gottsagen, anda boleh tonton trailer tersebut dipemain video dibawah.

The Peanut Butter Falcon menceritakan Zack (Gottsagen), seorang pemuda Down Syndrome yang melarikan diri dari rumah jagaan untuk mencapai impiannya menyertai sekolah gusti profesional milik idolanya, The Salt Water Redneck (Thomas Haden Church). Dalam perjalanannya, dia bertemu Tyler (Lakonan LaBeouf), seorang penjenayah kecil-kecilan yang sedang dalam pelarian.

Hububungan mereka berdua menjadi semakin rapat dan mereka sering melakukan apa sahaja bersama-sama, sehinggalah pekerja rumah jagaan Zak, Eleanor (Dakota Johnson) menemui mereka yang kemudiaannya menyertai mereka dalam perjalanan yang penuh suka dan duka.

Filem arahan Tyler Nilsen dan Michael Schwartz ini akan menemui penonton pada 9 Ogos 2019


K-Drama Terbaru “The Great Shaman Ga Doo Shim” Kini Boleh Di Strim Di iQiyi

Siri K-drama terbaru iQiyi The Great Shaman Ga Doo Shim telah memulakan tayangan perdananya hari ini.

The Great Shaman Ga Doo Shim

Siri ini menampilkan Nam Da-reum dan Kim Sae-ron, dua bintang muda yang memulakan karier mereka sebagai pelakon kanak-kanak, dan melihat mereka mengembangkan kasih sayang antara satu sama lain sambil melawan semangat jahat bersama-sama.

Ini adalah peranan utama pertama Nam Da-reum sebagai pelakon dewasa. Siri ini juga menandakan kembalinya Kim Sae-ron ke K-drama, setelah penglibatannya dalam The Man from Nowhere dua tahun lalu.

Dalam The Great Shaman Ga Doo Shim, Kim Sae-ron berperanan sebagai pelajar sekolah menengah yang berani bernama Ga Doo-shim. Walaupun dia memiliki kemampuan ‘supernatural’ dan ditakdirkan menjadi dukun ketika lahir, dia mengimpikan kehidupan biasa.

The Great Shaman Ga Doo Shim

Selepas dia bertemu dengan pelajar cemerlang Na Woo-soo (dilakonkan oleh Nam Da-reum), yang dapat melihat roh, mereka terjebak dengan pelbagai kejadian misteri dan mendebarkan.

Bermula dari 30 Julai 2021, siri ini akan tersedia secara eksklusif pada jam 07.00 malam setiap hari Jumaat di aplikasi iQiyi International atau di iQ.com


Michael Douglas Kembali Sebagai Hank Pym Dalam Filem “Ant-Man 3”

Minggu lalu, telah diberitakan bahawa pengarah Peyton Reed kembali ke kerusi pengarahan untuk filem ketiga Ant-Man, dan berita terbaru yang diterima mengesahkan bahawa Michael Douglas akan kembali memainkan peranannya sebagai Hank Pym dalam filem sekuel akan datang.

Menurut Douglas ketika ditemubual wartawan Collider baru-baru ini, penggambaran filem Ant-Man 3 dijangka akan bermula pada Januari 2021. Ini sekaligus menguatkan lagi tekaan bahawa Ant-Man 3 akan ditayangkan sekitar tahun 2022/2023.

Paul Rudd dan  Evangeline Lilly akan meneruskan watak-watak masing sebagai Scott Lang / Ant-Man dan Hope Pym / The Wasp. Manakala penglibatan Michelle Pfeiffer dan Michael Peña dalam filem akan masih lagi tidak diketahui, tetapi peminat mungkin menjangkakan mereka akan kembali membawa watak mereka sebagai Janet Van Dyne dan Luis.

Setakat ini, plot filem masih lagi tersimpan rapi di dalam Quantum Realm, tetapi terdapat kemungkinan ia akan memperkenalkan watak Stature . Dalam filem Avengers: Endgame yang lalu, pelakon Emma Fuhrmann telah memainkan peranan sebagai watak remaja Cassie Lang, dan karakter tersebut berpotensi untuk menjadi salah seorang ahli “Young Avengers.”

Dalam versi komik, Cassie Lang telah menggunakan alias Stature yang memiliki abiliti seperti ayahnya, Scott Lang.

Kepada peminat-peminat MCU, adakah anda teruja dengan filem Ant-Man 3?


Uji Bakat Filem ‘PLU’ Mendapat Sambutan Luarbiasa

Pencarian bakat untuk filem PLU A Story (People Like Us) sebelum ini telah mendapat kritikan dan kecaman hebat dari netizen. Semuanya gara-gara tajuk filem yang agak ‘daring’.

Bagaimanapun, menurut pengarah Shahrulezad Mohameddin, mereka telah menerima lebih 100 penyertaan uji bakat dalam talian untuk membintangi filem tersebut.

Menurutnya, disebabkan sambutan luarbiasa, mereka terpaksa melanjutkan lagi tempoh uji bakat selamat sebulan yang sepatutnya berakhir 19 Jun lalu sebelum menyenarai pendek mereka yang layak.

“Penyertaan di luar jangkaan. Sekarang ini baru uji bakat peringkat pertama iaitu secara dalam talian. Sebagai permulaan, mereka dikehendaki melakonkan semula mana-mana babak dalam drama Nur.

“Kalau ikutkan tarikh tutup pada 19 Jun lalu, tapi saya masih nak cari lagi. Jadi, sesi ini dilanjutkan sebulan lagi. Saya menjangkakan uji bakat kedua akan diadakan pada Ogos secara bersemuka. Ketika itu mereka akan diberikan skrip. Saya nak tengok penghayatan, lontaran dialog dan cara lakonan mereka,”

Shahrulezad yang juga pengarah Nur dan Nur 2 berkata, dia mencari pelakon lelaki berusia lingkungan 19 dan 20 tahun bagi melakonkan watak pelajar tahfiz.

“Kalau boleh untuk watak ini saya tidak mahu pelakon itu di bawah umur. Cuma, ‘look’ mereka biar yang nampak muda iaitu 16 atau 17 tahun. Watak ustaz pula dalam lingkungan usia 20-an atau 30-an. Paling penting kena personaliti menarik dan kacak,” katanya.

Selain itu juga, Shahrulezad berkongsi terdapat juga pelakon sedia ada yang mencuba nasib untuk terbabit dalam filem itu. Menurutnya lagi, mungkin pelakon tersebut mahu keluar dari zon selesa dan mencari kelainan dalam lakonan mereka sebelum ini.

“Ada juga dalam kalangan artis yang mencuba. Bagi saya mungkin mereka nak keluar dari zon selesa dan nampak berbeza daripada lakonan sebelum ini.

“Cuma, untuk yang baru ini, mereka nak menjadikan watak itu sebagai batu loncatan untuk popular. Siap cakap saya boleh popularkan mereka. Memang boleh, tapi adakah mereka sanggup dikecam. Sebab ini bukan macam cerita Nur,” katanya.


Pasangan Kekasih Diburu CIA Dalam Trailer Filem Terbaru A24 “Stars at Noon”

A24 telah mengeluarkan treler rasmi untuk filem romantik thriller Stars at Noon yang akan datang. Berdasarkan novel karya Denis Johnson tahun 1986 dengan nama yang sama, filem itu kini dijadualkan tayangan di pawagam pada 14 Oktober ini.

Video itu memaparkan seorang wartawan Amerika yang serta-merta jatuh cinta dengan seorang lelaki Inggeris misteri ketika terkandas di negara asing. Semasa jatuh cinta antara satu sama lain, mereka akan mendapati diri mereka terperangkap di tengah-tengah konspirasi berbahaya.

Stars at Noon diarahkan oleh Claire Denis berdasarkan skrip yang tulis olehnya bersama Léa Mysius dan Andrew Litvack. Filem ini dibintangi oleh Joe Alwyn, Margaret Qualley, Benny Safdie, Danny Ramirez, dan John C. Reilly.

“Seorang wartawan muda Amerika (Qualley) yang terkandas di Nicaragua, telah jatuh cinta kepada seorang lelaki Inggeris yang penuh teka-teki (Alwyn) yang kelihatan seperti peluang terbaiknya untuk melarikan diri,” menurut sinopsis.

“Dia tidak lama lagi menyedari, walaupun, bahawa dia mungkin berada dalam bahaya yang lebih besar daripadanya.”

Adaptasi filem ini telah membuat tayangan perdana dunia di Festival Filem Canes 2022, di mana ia memenangi Grand Prix. Ia diterbitkan oleh Olivier Delbosc dan Olivier Gauriat.


Oppenheimer: Christopher Nolan Cipta Semula Letupan Bom Nuklear Tanpa Menggunakan CGI

Bercakap kepada majalah Total Film, pengarah terkenal Christopher Nolan mendedahkan bahawa dia akan mencipta semula letupan bom nuklear tanpa menggunakan kesan CGI. Ia adalah sebahagian daripada produksi untuk filem terbarunya, Oppenheimer.

Filem tersebut adalah kerjasama terbarunya bersama rakan lama, Cillian Murphy yang akan memainkan peranan J. Robert Oppenheimer, seorang tokoh terkemuka dalam Project Manhattan, dan pencipta bom atom pertama semasa Perang Dunia II.

Nolan terkenal kerana mengutamakan kesan praktikan berbanding VFX, dan dia sebelum ini pernah meletupkan pesawat Boeing 747 yang sebenar untuk filem Tenet, jadi tidak hairanlah jika dia memilih penggunaan kesan praktikal untuk mencipta kesan letupan bom nuklear.

“Saya rasa mencipta semula ujian Trinity [letupan bom nuklear pertama, di New Mexico] tanpa menggunakan grafik komputer adalah satu cabaran besar untuk dibuat,” kata Nolan.

“Andrew Jackson – penyelia kesan visual saya, sedang memikirkan bagaimana kita boleh melakukan banyak elemen visual secara praktikal, yang mewakili dinamik kuantum dan fizik kuantum untuk ujian Trinity itu nanti.”

“Banyak pekara yang diperlukan untuk filem itu, dengan keadaan yang sukar di New Mexico — terdapat cabaran praktikal yang besar.”

Nolan menyifatkan Oppenheimer sebagai “kisah yang memiliki skop dan skala yang besar,” sambil menambah, “Ia adalah salah satu projek paling mencabar yang pernah saya lakukan dari segi skalanya, dan dari segi menghadapi kisah Oppenheimer yang luas.”

“Terdapat banyak cabaran besar dari segi logistik dan praktikal. Tetapi saya mempunyai krew yang luar biasa, dan mereka benar-benar membantu. Ia akan mengambil sedikit masa sebelum kami dapat menyelesaikannya. Tetapi, yang pasti, semasa saya melihat keputusan itu nanti, dan semasa saya menyusun filem itu, saya akan teruja dengan apa yang pasukan saya dapat capai nanti.”

Oppenheimer turut menampilkan barisan pelakon hebat yang terdiri daripada Emily Blunt, Matt Damon, Robert Downey Jr., Florence Pugh, Rami Malek, Kenneth Branagh, Dane DeHaan, Dylan Arnold, David Krumholtz, Alden Eherenreich, dan Matthew Modine.

Filem keluaran Universal Pictures ini akan membuat debut pada 21 Julai 2023.


12 Filem & Siri TV Superhero Paling Menarik Tahun 2021

Tahun 2021 telahpun berlalu, dan sedar tak sedar, banyak filem dan siri televisyen superhero telah ditayangkan pada tahun lalu meskipun kita pada waktu itu masih lagi dibelenggu dengan pandemik. Dari siri WandaVision ke penghasilan semula Justice League sehinggalah ke filem The Suicide Squad dan Spider-Man: No Way Home yang dinantikan peminat, tahun 2021 adalah tahun yang penuh dengan keterujaan peminat filem dan siri buku komik.

Antara filem dan siri televisyen yang telah ditayangkan pada tahun lalu, yang manakah anda rasa paling menarik? ‘Well…’ kami ada senarai tersendiri. Disini Kakimuvee senaraikan filem dan siri superhero paling menarik tahun 2021.. dan ya, ini pilihan kami sendiri, pilihan anda? anda boleh senaraikan di ruangan komen.

Salah satu eksprimen Marvel Studios, tetapi tidak seperti yang lain, Eternals menerima kecaman dan pengharaman di beberapa negara kerana memperkenalkan pasangan LGTBQ dalam filemnya. Terima kasih kepada Lembaga Penapisan Filem (LPF) kerana memotong babak tidak sepatutnya, sekurang-kurangnya kita dapat melihat Eternals beraksi di MCU.

Filem arahan Chloé Zhao diakui terlebih bercita-cita tinggi sehingga memberi kesan pada MCU, menjadi filem pertama MCU yang mendapat status Rotten di Rotten Tomatoes. Namun begitu, selain ‘Multiverse’ dan alam ghaib, Eternals membuka satu lagi jalan cerita yang menuju ke peperangan skala besar, sebesar galaktik, iaitu menentang Celestial.

11. Venom: Let There Be Carnage

Sony Pictures sangat optimis untuk mengembangkan dunia Spider-Man Universe. Venom: Let There Be Carnage menyaksikan Eddie Brock terus bercakaran dengan simbiotenya, iaitu Venom. Tom Hardy kini semakin serasi dalam filem buku komik, dan peminat masih mahu melihat dia sebagai Venom. Tetapi filem kedua ini sedikit kurang dari segi cerita, dan penjahat baharu, Carnage, tidak seperti yang dijangkakan peminat. Namun begitu, harapan peminat untuk melihat Venom Tom Hardy menentang Spider-Man Tom Holland masih lagi belum pudar.

10. The Falcon & The Winter Soldier

Siri ‘buddy comedy’ aksi yang menarik dan banyak meneroka dunia bawah tanah yang tidak pernah diketahui peminat. Sam dan Bucky diibaratkan seperti pasangan Lethal Weapon Martin dan Roger, sering bercakaran tetapi tetap menjaga antara satu sama lain. Siri ini menjadi ‘turning point’ kepada Sam untuk akhirnya menggunakan Shield dan menjadi Captain America seterusnya. Sarat dengan aksi dan cukup menghiburkan, tetapi apa yang penting, tarian santai Helmut Zemo menjadi viral di Internet.

Disinilah Wanda Maximoff membuka kunci kuasa terhebatnya. WandaVision merupakan salah satu eksperimen Marvel Studios, maksud saya cara mereka menyampaikan cerita dalam kandungan mereka. Siri ini sangat berbeza dari filem-filem dan siri MCU yang lain, disampaikan dalam bentuk sitkom, yang berdasarkan dari sitkom popular era 50an hinggalah 90an.

Sesetengah peminat mungkin merasa sedikit bosan dengan WandaVision, tetapi siri ini sangat penting dalam Fasa seterusnya kerana Scarlett Witch adalah individu yang sangat penting dalam dunia ‘Multiverse’.

Sekadar ‘filler’ untuk Fasa 4 MCU dan filem ucapan selamat tinggal kepada peminat MCU. Tetapi Black Widow tetap menyajikan kisah lampau Natasha Romanoff yang cukup menarik serta memperkenalkan penggantinya, iaitu Yelena Belova lakonan Florence Pugh. Peminat MCU pastinya tidak mahu melepaskan peluang untuk melihat aksi Black Widow buat kali terakhir, cuma penamat filem ini sedikit kurang emosional.

Versi Josh Wheedon diakui tidak begitu menarik , terlampau mengikut acuan Marvel sehingga Justice League dijadikan ‘meme’ di Internet (terutamanya CGI misai dan jambang Henry Cavill). Namun, Warner Bros. memberi peluang kepada Zack Snyder untuk mengolah semula Justice League mengikut visinya sendiri. Dan hasilnya, Justice League versi Zack Snyder lebih gelap, ‘gritty’ dan tegang sehingga mencetuskan kempen peminat yang mahu Snyder meneruskan visi DCEU-nya.

Kematian Loki dalam Avengers: Infinity War benar-benar menyedihkan peminat. Transformasinya dari ‘villain’ ke ‘antihero’ meninggalkan kesan yang cukup kuat. Tetapi Marvel memberi peluang satu lagi kepada watak itu, walaupun sekadar variant. Kisah Loki banyak berputar pada dunia ‘multiverse’, dunia yang kini sedang dikembangkan dalam MCU.

Dia dan Sylvie banyak menunjukkan kimia yang cukup menarik di skrin, dan dianggap antara pasangan paling ideal dikalangan peminat. Tambahan pula, kehadiran Kang di penghujung siri meninggalkan banyak persoalan, adakah dia akan menjadi ‘villain’ terbesar untuk Fasa kali ini selepas Thanos?

Hawkeye berfungsi sebagai penutup siri MCU tahun 2021 dan juga yang pertama bertemakan musim percutian Krismas. Siri ini dianggap sebagai konklusi untuk superhero Avengers Clint Barton dan pengenalan protegenya, Kate Bishop. Ia juga membuka kepada lembaran baru dunia superhero Marvel dimana setiap pahlawan tidak semestinya memiliki ‘superpower’.

Cerita yang santai, tetapi menarik dan banyak menyelami perasaan Clint yang cukup emosional. Kita tidak pasti sama ada Clint akan kembali menggunakan busurnya, tetapi apa yang pasti, kita bakal mendapat salah seorang ahli Young Avengers, iaitu Kate Bishop dan siri-siri jalanan Marvel seperti She-Hulk.

4. Shang-Chi and The Legend of Ten Rings

Untuk pertama kalinya, Marvel Studios mengangkat superhero dari Asia dalam senarai sinematik mereka. Agak mengejutkan, Shang-Chi and The Legend of Ten Rings berjaya menjangkau jangkaan peminat. Paling diingati adalah adegan-adegan pertarungannya yang banyak menggunakan seni mempertahankan diri Kung-Fu, sesuatu sangat jarang kita lihat dalam filem-filem buku komik.

Shang-Chi and The Legend of Ten Rings

Tambahan pula, filem ini menambah satu lagi dunia dalam MCU, bukan ‘Multiverse’, tetapi sebaliknya melibatkan alam ghaib – mungkin anda datang, superhero Avengers akan melawan syaitan, bukannya makhluk asing.

Siri animasi yang ‘underated’, hanya dinantikan kipas-susah-mati peminat komik Marvel. What If…? memberikan cerita alternatif berdasarkan sejarah Fasa 1 hingga Fasa 4 MCU. Dari Captain Carter, Marvel Zombies sehinggalah Doctor Strange yang jahat, siri animasi ini segera menjadi kegemaran peminat, dan cuba teka.. ada beberapa episod dalam siri ini mungkin diangkat menjadi versi ‘live-action’ – Strange Supreme misalnya, mungkin versi jahat Doctor Strange dalam Doctor Strange in the Multiverse of Madness diambil dari siri What If…?

Pemilihan James Gunn untuk menerajui reboot Suicide Squad nyata pemilihan paling tepat yang pernah dibuat oleh Warner Bros./DC. Gunn sememangnya sangat terkenal dalam mengangkat watak-watak komik yang kurang popular ke layar perak. Guardians of the Galaxy sudah terbukti kredibliti James Gunn sebagai pengarah filem buku komik.

The Suicide Squad bukan sahaja sarat dengan aksi ala buku komik, ianya juga sangat kelakar, berwarna-warni dan menghiburkan. Pengarahan James Gunn yang hebat dalam filem ini telah mewujudkan beberapa spin-off seperti siri HBO Max Peacemaker yang akan ditayangkan pada 13 Januari ini.

Filem yang paling dinanti-nantikan peminat filem buku komik pada tahun 2021. Terima kasih kepada segala khabar angin dan spekulasi mengenai ‘multiverse’ serta kepulangan watak-watak francais Spider-Man sebelum ini. Sony Pictures dan Marvel Studios mungkin memberikan ‘perkhidmatan-peminat’ dengan mengembalikan beberapa watak kegemaran, tetapi mereka juga tidak melupakan jalan cerita yang menamatkan trilogi pertama Peter Parker Tom Holland dan mewujudkan trilogi baru yang lebih segar.

Apapun, Spider-Man: No Way Home kini menjadi antara filem superhero terbaik, khususnya dalam francais Spider-Man, dan ia juga secara tidak langsung membuka peluang kepada dua pelakon asal untuk kembali menyambung siri filem mereka yang telah dibatalkan pada suatu ketika dahulu.


Disney Sedang Bangunkan Filem Live Action Inspector Gadget

Kejayaan beberapa filem ‘remake’ membuatkan Disney terus mengorek khazanah -khazanah lama milik mereka. Kali ini, sebuah lagi harta intelek yang pernah popular pada zaman 1980an akan diangkat kembali ke layar perak.

Menurut laporan dari The Hollywood Reporter, Disney kini sedang membangunkan filem Inspector Gadget dibawah selian penerbit Dan Lin dan Jonathan Eirich, pasukan kreatif yang telah berjaya membawa Aladdin  mencapai kutipan lebih $1 billion tahun ini. Skrip filem kini sedang ditulis oleh Mikey Day dan Streeter Seidell.

Inspector Gadget dicipta secara bersama oleh studio Amerika dan Kanada. Inspector Gadjet diinspirasikan dari karakter Inspector Clouseau, dalam siri kartun The Pink Panther, dan merupakan detektif bionik yang memiliki segala gajet dalam badannya. Dia sering dibantu anak saudaranya iaitu Penny dan anjing bernama Brain untuk menewaskan Dr. Claw dan organisasi jenayah yang dikenali sebagai M.A.D.

Ini kali ketiga Disney cuba menghasilkan adaptasi dari karakter Inspector Gadget. Filem pertama diterbitkan pada tahun 1999 dan bintangi pelakon Matthew Broderick, manakala filem kedua berjudul Inspector Gadget 2 dihasilkan dalam bentuk video dan diterbitkan pada tahun 2003.


Iedil Putra Tidak Menggunakan Pengaruh Isteri Untuk Lebarkan Kerjayanya Di Indonesia

Bintang filem Interchange, Iedil Putra menegaskan beliau tidak menggunakan pengaruh isterinya yang juga merupakan pelakon Indonesia, Prisia Nasution untuk melebarkan kerjaya  seninya di negara Indonesia. Sebaliknya beliau memberitahu produksi di sana sudah mengenalinya sebagai pelakon dari Malaysia.

Beliau berkata demikian semasa ditemubual oleh wartawan Sinar Harian

“Isteri saya tak pernah buka peluang itu. Biasanya, apabila berjumpa kawan-kawan kita hanya sekadar melepak. Tapi sebenarnya ramai yang kenal saya melalui filem Interchange apatah lagi filem itu juga sempat menjelajah ke festival filem dan bertemu dengan beberapa deligasi di sana. Mereka sedar kewujudan saya bukanlah hanya kerana sebagai suami Prisia, tetapi juga sebagai pelakon dari Malaysia,”

Pelakon berusia 32 tahun itu berkata dia kini sedang cuba untuk melebarkan sayap dalam industri lakonan di Indonesia dan mahu mencuba semua sekiranya mempunyai peluang.

Antara yang ingin dicubanya adalah berlakon dalam sinetron panjang, yang mana sebelum ini dia terpaksa menolak tawaran berikutan jadual bertindih.

Dalam pada itu, bercerita lanjut mengenai pelakon tempatan melebarkan sayap ke negara jiran, Iedil melihat ia sebagai satu langkah yang cukup positif dalam industri di rantau Asia Tenggara.

Malah tambahnya sekiranya produksi filem dari Malaysia, Brunei, Indonesia dan Singapura sering melakukan kolaborasi, tidak mustahil untuk filem dari Asia Tenggara mampu bersaing dengan filem Hollywood.

Sementara itu, dalam perkembangan terbarunya Iedil baru sahaja muncul dengan drama bersiri terbaru yang diadaptasi dari novel thriller popular berjudul “Mandatori”.

Dalam drama tersebut, ia turut menampilkan pelakon hebat lain seperti Aeril Zafrel, Siti Saleha, Alvin Wong, Amerul Affendi, Chew Kin Wah dan Vanidah Imran.


Kos Pembikinan “House of the Dragon” Lebih Mahal Dari “Game of Thrones”

Siri terbaru HBO yang akan datang, House of the Dragon, akan menjadi siri paling mahal yang pernah dihasilkan syarikat itu.

Menurut Variety, siri ‘spin-off’ Game of Thrones itu menelan belanja “di bawah AS$20 juta” bagi setiap episod. Sebanyak 10 buah episod telah dihasilkan untuk musim pertamanya.

Sebagai perbandingan, kos pembikinan Game of Thrones adalah sekitar AS$100 juta bagi setiap musim, dengan musim kelapan yang juga terakhir, menelan belanja AS$15 juta untuk setiap episod.

Berdasarkan novel Fire & Blood karya George & R. Martin, House of the Dragon menceritakan kebangkitan dan kejatuhan Targaryens, yang merupakan satu-satunya keluarga naga yang bertahan di Doom of Valyria. Siri ini ditetapkan 300 tahun sebelum peristiwa Game of Thrones yang telah menyiarkan episod terakhirnya hampir dua tahun lalu.

Siri 10 episod ini dibintangi oleh Paddy Considine sebagai King Viserys I, Matt Smith sebagai Putera Daemon Targaryen, Olivia Cooke sebagai Alicent Hightower dan Emma D’Arcy sebagai Puteri Rhaenyra Targaryen. Ia juga akan menampilkan Rhys Ifans sebagai Otto Hightower, Steve Toussaint sebagai Lord Corlys Velaryon, Eve Best sebagai Puteri Rhaenys Velaryon, dan Sonoya Mizuno sebagai Mysaria.

House of the Dragon diarahkan oleh Miguel Sapochnik dengan Ryan Condal dan Sapochnik berkhidmat sebagai ‘showrunner.’ Penerbit ekskutif diketuai Martin sendiri bersama Condal, Vince Gerardis dan Sara Lee Hess.


Emma Maembong Tidak Memilih Tawaran Lakonan

Selepas dinobatkan sebagai  Ratu Telenovela Serba Dinamik 2018 di Anugerah Telenovela baru-baru ini, pelakon Emma Maembong mendedahkan bahawa beliau tiada sebarang perancangan untuk menjadi lebih selektif dalam memilih watak selepas ini.

Menurut Emma, dia ingin mencuba membawa pelbagai jenis watak di dalam drama mahupun filem.

“Emma dari dulu lagi bukan seorang yang memilih watak untuk dilakonkan dalam drama. Kalau watak yang ditawarkan itu belum pernah dilakonkan lagi, Emma akan terima tawaran tersebut.

“Jika Emma ditawarkan untuk berlakon watak yang sama seperti sebelum ini, Emma akan cuba untuk mencorakkan watak tersebut supaya nampak kelainan,” katanya kepada Gempak.

Menurut Emma atau nama sebenarnya Fatimah Rohani Ismail, dia ingin dikenali sebagai pelakon yang mampu membawa pelbagai jenis watak dalam lakonan.


Filem Aksi Noir Korea ‘The Childe’ Akan Tiba Di Pawagam Pada 29 Jun Ini

Filem aksi noir The Childe arahan Park Hoon-jung akan ditayangkan dipawagam tempatan pada 29 Jun ini.

The Childe menceritakan kisah seorang lelaki dari keluarga campuran Korea dan Filipina yang bercita-cita menjadi peninju. Dia mengembara ke Filipina dengan harapan untuk menjejaki bapanya, dan dalam proses itu, dia bercampur dengan orang-orang jahat.

Filem ini ditulis dan diarahkan oleh Park Hoo-jung dan dibarisi pelakon seperti Kim Seon-ho, Kang Tae-joo, Kim Kang-woo dan Go Ara.


“A Business Proposal” & “Military Prosecutor Doberman” Terus Catat Peningkatan Rating, “Crazy Love” Sertai Persaingan Rating

Drama A Business Proposal dan Military Prosecutor Doberman terus menunjukkan peningkatan rating walaupun menghadapi saingan drama terbaru.

Menurut Nielsen Korea (via Soompi), episod ketiga drama SBS A Business Proposal telah merkodkan rating 8.1 peratus, peningkatan sebanyak 1.6 peratus berbanding rating 6.5 yang dicatatkannya pada episod kedua. Angka yang dicatatkan merupakan rekod peribadi drama tersebut.

Sementara itu, drama tvN Military Prosecutor Doberman turut menunjukkan peningkatan jumlah penonton dengan episod 7 Mac merekodkan rating sebanyak 7.7 peratus, peningkatan sederhana sejak siaran terakhirnya yang mencatatkan rating 7.0009 peratus.

Menyertai persaingan rating drama Isnin-Selasa adalah drama terbaru dari KBS 2TV Crazy Love, yang mengambil-alih slot siaran yang sebelum ini diduduki Moonshine. Tayangan perdana drama romantik komedi itu merekodkan rating 3.4 peratus, jauh lebih rendah dari rating episod finale Moonshine, iaitu 5.9 peratus.

Crazy Love mengisahkan kisah cinta yang manis, buas dan kacau bilau apabila seorang pengajar yang kasar tetapi mahir menerima ancaman bunuh dan setiausahanya yang disahkan menghidapi penyakit yang membunuh.

Kim Jae Wook memainkan watak sebagai Noh Go Jin, seorang lelaki narsis yang merupakan CEO syarikat pendidikan GOTOP dan pengajar matematik terkemuka Korea Selatan. Idol f(x) Krystal memainkan watak Lee Shin Ah, setiausaha kepada Noh Go Jin, yang tidak menawarkan apa-apa banyak semasa kehadiranya.

Crazy Love boleh distim di Disney+ Hotstar.


Rotten Tomatoes Sudah Rosak? Joker Terima Rating Negatif Walaupun Berkongsi Jumlah Skor Yang Sama Dengan Filem Marvel

Rotten Tomatoes merupakan laman dimana peminat boleh melihat skor sesebuah filem, sama ada filem tersebut bagus ataupun tidak. Skor tersebut dihimpunkan dari penilaian yang diberikan para pengkritik profesional yang berdaftar.

Walaupun ianya sekadar memberi penilain, ia mampu memberikan impak yang besar kepada prestasi sesebuah filem itu di pentas box office. Jika markah yang diterima oleh filem itu rendah,berkemungkinan filem tersebut tidak akan mendapat sambutan dari penonton.

Selain itu juga, Rotten Tomatoes boleh menjadi punca kepada kontroversi dan perdebatan dikalangan peminat. Ada yang mengatakan, penilaian yang dikeluarkan laman tersebut tidak boleh dipercayai dan ada juga yang berpendapat, Rotten Tomatoes telah digunakan oleh pihak-pihak tertentu untuk mensabotaj sesebuah filem itu.

Filem terbaru Warner Bros. iaitu Joker turut tidak terlepas menjadi mangsa manipulasi Rotten Tomatoes. Berdasarkan tangkap layar yang dikongsikan oleh seorang pengguna laman Twitter, sistem rating yang diberikan oleh Rotten Tomatoes agak meragukan. Filem Joker mendapat rating yang negatif selepas diberi skor 3/5, sedangkan filem-filem Marvel menerima rating yang positig walaupun jumlah skornya sama seperti filem Joker, iaitu 3/5.

Nice try, Rotten Tomatoes…#JokerMovie #Joker pic.twitter.com/UaRa1mU7ja
— Alex (@koothrapalam) September 11, 2019

Seorang pengkritik dari BBC.com iaitu Nicholas Barber turut hairan dengan sistem rating yang diberikan Rotten Tomatoes. Barber menjelaskan dia telah memberikan rating 3/5 kepada filem Joker dan Spider-Man: Far From Home, tapi tidak menetapkan sama ada filem itu ‘Fresh’ ataupun ‘Rotten’, hanya sekadar memberi rating sahaja.

No idea! I suppose someone at Rotten Tomatoes makes the call, but I don't know.
— Nicholas Barber (@NicholasLBarber) September 5, 2019

Tidak dipastikan sama ada terdapat tangan-tangan ghaib disebalik pemberian rating di laman Rotten Tomatoes. Jika ada yang berkatakan ia sebagai konspirasi untuk menjatuhkan filem-filem terbitan Warner Bros., agak mustahil kerana studio tersebut merupakan antara division dalam Warner Media, salah satu pemegang saham Rotten Tomatoes.

Laman review itu perlu memperbaiki sistem mereka agar tidak bias dalam memberi rating terutamanya jika skor yang dikeluarkan adalah sama. Apapun, filem Joker masih lagi disahkan ‘Segar’ oleh laman Rotten Tomatoes dengan skor sebanyak 76% dari 89 ulasan kritik.

Kepada kaki-kaki wayang diluar sana, adakah anda masih mempercayai skor Rotten Tomatoes? kongsikan pendapat anda.


Review Filem: Barbie (2023)

AMARAN SPOILER!!! Bila Greta Gerwig diberi tanggungjawab untuk mengarahkan filem Barbie, saya dapat merasakan bahawa dia akan memberi sentuhan yang unik dan kreatif terhadap filem adaptasi patung permainan Mattel itu. Dan, jangkaan saya tepat kerana seperti Lady Bird dan Little Women, Gerwig memberikan adaptasi yang berbeza dan sangat menarik. Berlatarkan dunia Barbie, watak lakonan Margot Robbie...

Review Filem: Barbie (2023)

AMARAN SPOILER!!!
Bila Greta Gerwig diberi tanggungjawab untuk mengarahkan filem Barbie, saya dapat merasakan bahawa dia akan memberi sentuhan yang unik dan kreatif terhadap filem adaptasi patung permainan Mattel itu. Dan, jangkaan saya tepat kerana seperti Lady Bird dan Little Women, Gerwig memberikan adaptasi yang berbeza dan sangat menarik.
Berlatarkan dunia Barbie, watak lakonan Margot Robbie adalah Barbie stereotaip yang hidupnya tipikal, sebagai patung Barbie yang sering dibayangkan oleh kanak-kanak. Tiada nama yang spesifik yang boleh diberikan pada watak Robbie kerana filem ini menggambarkan dua watak utama dalam dunianya iaitu Barbie dan Ken, yang dilakonkan oleh ramai pelakon-pelakon terkenal – kecuali watak-watak dari dunia sebenar.
Suatu hari, kehidupan seharian stereotaip Barbie tiba-tiba berubah apabila kesemua tapak kakinya mencecah tanah. Dia juga sering memikirkan tentang pengakhiran hidup Barbie serta berlaku perubahan pelik pada bentuk fizikalnya yang cantik.
Bagi mencari jawapan, dia bertemu dengan Barbie pelik lakonan Kate McKinnon, yang mengatakan bahawa perubahannya adalah disebabkan emosi sedih tuannya. Untuk memulihkan keadaannya, dia perlu pergi ke dunia sebenar bagi memberi keceriaan kepada tuan kepada patung Barbie yang menjadi asas kepada kehidupan stereotaipnya.

Tanpa diketahuinya, Ken, lakonan Ryan Gosling, telah mencuri masuk kedalam keretanya, dan mereka berdua bagaimanapun terpaksa meneruskan perjalanan. Disana, Barbie melihat kehidupan dunia sebenar yang jauh berbeza berbanding dunianya, manakala Ken, yang hidupnya memperhambakan diri kepada Barbie – seperti Ken-Ken yang lain – merasa teruja melihat dirinya dihormati wanita, tidak seperti dunia Barbie-nya.
Bertitik-tolak dari situ, Ken membawa ideologi kuda Patriakinya ke dunia Barbie, dan Barbie steretaip Margot Robbie perlu menghalang Ken Ryan Gosling dari mengubah dunia Barbie selamanya, dan dalam masa yang sama memberikan semula kebahagian kepada tuannya.
Pekara pertama yang akan dilihat penonton adalah filem ini menggambarkan perjuangan feminisme dan masa yang sama, memberikan gambaran patriaki. Pengarahnya, Greta Gerwig juga tidak menafikan bahawa filemnya ini adalah filem ‘paling feminis’ yang pernah dihasilkannya, mengambil kira filem-filem yang terdahulu yang memfokuskan pada watak wanita.
Jika ingin mengambil mesej pada filem ini, terdapat ‘pro’ dan ‘cons’ yang boleh diambil perhatian penonton tempatan. Walaupun ia digambarkan sebagai feminis, ironinya, Barbie, secara tidak langsung, turut menggambarkan bahawa feminis secara menyeluruh juga tidak sesuai untuk diasimilasikan dalam masyarkat.

Apa yang penting, seperti yang ditunjukkan pada pengakhiran filem, adalah kesaksamaan hak di antara lelaki dan perempuan, dan, sudah tentu, saling menghormati antara satu sama lain serta tidak memperlekehkan jantina lain.
Barbie turut mengangkat hubungan antara ibu dan anak yang semakin retak yang mana ia memberi kesan pada Barbie steretaip lakonan Robbie. Si anak juga turut menggambarkan Barbie sebagai fantasi negatif kepada wanita sehingga mewujudkan perasaan tidak yakin pada diri sendiri, walaupun Barbie merasakan dirinya adalah sebagai ikon atau pemakin semangat kepada wanita.
Isu-isu yang dibawa dalam filem ini disampaikan dengan cara humor dan tidak membosankan. Malah, ia turut memberi gambaran dunia Barbie yang unik dan berwarna-warni, seperti mana koleksi patung permainannya serta beberapa lagu-lagu yang menarik.
Bukan itu sahaja, ia tidak memaparkan watak antagonis, hanya sekadar watak-watak yang tersesat dengan sistem bermasyarakat mereka, lebih-lebih lagi apabila apabila pergi kedua yang asing bagi mereka. Ia mungkin menggambarkan betapa mereka berhati-hati agar tidak ‘menjentik’ secara keras mana-mana jantina.
Apapun, filem arahan Greta Gerwig ini sangat berbaloi untuk ditonton. Jika anda terlampau mendokong sistem Patriaki, mungkin anda akan terasa, dan jika anda terlampau feminis, mungkin beranggapan filem ini pejuangan anda dan boleh digunakan sebagai senjata untuk merendahkan kaum lelaki.
Tetapi bagi saya, Barbie menangani isu-isu tersebut dengan menunjukkan bahawa kedua-duanya mempunyai kesilapan dan kesilapan itu boleh diperbetulkan dengan cara kesamarataan hak dan menghormati antara satu sama lain. Bukan itu sahaja, ia turut menangani isu antara ibu dan anak serta ketidakyakinan pada diri sendiri. Dan semua itu disampaikan dalam gaya yang tidak bosan untuk saya menontonnya.

                   Rating Kakimuvee

4/5


Pencipta Siri Chernobyl, Craig Mazin Disenaraikan Disney Untuk Bangunkan Penggembaraan Terbaru Pirates of the Caribbean

Nampaknya Disney masih mahu meneruskan perancangan reboot Pirates of the Caribbean. Menurut laporan  dari laman The Hollywood Reporter, pihak studio teleh menyenaraikan penulis skrip Ted Elliott dan pencipta siri Chernobyl Craig Mazin untuk membangunkan filem keenam Pirates of the Caribbean.

Butiran lanjut masih lagi tidak diketahui, tetapi difahamkan filem terbaru ini akan memberi nafas baru buat francais yang bernilai berbillion dolar itu. Cuma yang sedikit mengecewakan, siri akan datang mungkin tidak melibatkan Johnny Depp yang terkenal dengan karakter kegemaran peminat iaitu Captain Jack Sparrow.

Walaupun Depp mungkin tidak akan kembali, Jerry Bruckheimer dijangka akan diberikan semula posisinya sebagai penerbit sebaik sahaja Elliott dan Mazin dapat mencipta cerita terbaru nanti.

Filem keenam Pirates of the Caribbeans sebelum ini cuba dibangunkan oleh penulis Deadpool dan Zombieland, Rhett Reese dan Paul Wenick, tetapi kedua-dua mereka meninggalkan projek pada awal tahun ini.

Elliot sebelum ini telah menulis empat dari lima filem Pirates of the Caribbean (The Curse of the Black Pearl, Dead Man’s Chest, At World’s End, On Stranger Tides) bersama-sama seorang lagi penulis iaitu Terry Rossio. Manakala Mazil dikenali kerana mencipta siri popular HBO, Chernobyl dan dia juga pernah dikreditkan dalam beberapa filem termasuklah The Hangover Part II dan Part III, The Huntsman: Winter’s War, Scary Movie 3 dan 4. Dia juga turut menulis skrip untuk filem reboot Charlie’s Angels

The Curse of the Black Pearl

The Curse of the Black Pearl


Rating “Dali And Cocky Prince” Meningkat Ketahap Tertinggi, “Hometown” Terus Catat Penurunan

Drama KBS 2TV Dali and Cocky Prince terus menunjukkan peningkatan rating

Pada 30 September, drama romantik komedi lakonan Kim Min Jae dan Park Gyu Young itu telah mencapai penilaian penonton tertinggi setakat ini. Menurut Nielsen Korea (via Soompi), episod keempat drama Dali and Cocky Prince telah mencapai purata rating 5.4 peratus, sekaligus mencipta rekod peribadi untuk drama tersebut.

Sementara itu, drama tvN Hometown terus jatuh ke paras terendah setakat ini dengan penilaian purata sebanyak 2.0 peratus. Rating drama terbaru ini telah menurun sejak penulis siri mendedahkan dia adalah Cho Hyun Hoon, seorang pengarah yang mengakui pada tahun 2018 bahawa dia pernah melakukan gangguan seksual terhadap seorang pengarah wanita.

Hometown adalah sebuah kisah misteri seram di tahun 1999, di mana  seorang detektif dan seorang wanita mencari anak  saudaranya yang diculik, dan berganding bahu untuk  mencari pengganas yang dikaitkan dengan beberapa kes pembunuhan.

Dali and Cocky Prince mengenai percintaan antara seorang parvenu yang kurang pendidikan, dan anak perempuan keluarga berprestij yang berusaha menyelamatkan muzium seni yang hampir musnah.


Hanya Penerbit Dengan Rekod Baik Sahaja Yang Layak Mendapat Bantuan

Perbadanan Kemajuan Filem Nasional (FINAS) akan menjalin kerjasama dengan Media Prima dengan menubuhkan satu jawatankuasa khas bagi mengenal pasti penerbit TV yang layak untuk menerima bantuan.

“Hari ini kami membuat kunjungan rasmi ke Sri Pentas bagi membincangkan isu yang melanda penggiat seni bersama pihak MPB. Ada beberapa perkara baru yang sangat menarik hasil perbincangan ini.

“Kami juga secara rasminya bekerjasama membentuk sebuah jawatankuasa khas bagi mengenal pasti penerbit TV yang layak untuk diberikan bantuan. Pihak MPB bertindak sebagai penilai kepada mana-mana penerbit yang layak dapat bantuan itu,” ujar Pengerusi FINAS iaitu Zakaria Abd Hamid yang dipetik dari Harian Metro.

Tambah Zakaria lagi, kriteria penerbit yang layak menerima bantuan adalah penerbit yang mempunyai ‘track record’ yang bagus.

Dalam pada itu, Zakaria tidak mendedahkan jumlah dana yang bakal disalurkan, namun berkata bantuan itu akan membantu sekitar 50 hingga 60 penerbit membabitkan lebih 4,000 penggiat seni.

Bantuan ini diberikan adalah untuk membantu mereka secepat mungkin untuk kembali memulakan kerja produksi dalam tempoh enam bulan ini selepas terjejas teruk berikutan pelaksanaan Perintah Kawalan Pergerakan (PKP) susulan negara dilanda pandemik COVID-19.


Star Wars: Siapakah Ibu & Bapa Rey? – Episode II

Bagaimana jika Rey adalah anak Luke dan kenapa dia handal dengan skill Jedi?

Artikel sebelum ini, kami ada memberitahu bahawa ibu bapa Rey yang sebenar, adalah Leia dan Han. Tetapi untuk Eepisode II ini, kami cuba rungkaikan kaitan antara Rey, Luke dan Bagaimana dia dapat menggunakan skill Jedi tanpa perlu mempelajari dahulu.

Selain Leia dan Han, spekulasi kuat mengatakan yang Rey adalah anak kepada Luke Skywalker. Ini berdasarkan beberapa vision yang Rey  diterima apabila menyentuh Lightsaber kepunyaan Luke Skywalker. Rey telah melihat bayangan Luke menyentuh R2D2, suara Obi Wan Kenobi, bunyi pertarungan Lighsaber dan gambaran semasa dia ditinggalkan di Jakku. Selain itu juga, Dialog dari Maz Katana juga mengambarkan Rey mungkin dari keturunan Skywalker (Luke Skywalker?)

Lightsaber milik Anakin Skywalker. Hanya keturunan Skywalker sahaja yang layak menggunakannya. Disebakan itu, Kylo Ren menyatakan Lighsaber ini miliknya (dia keturunan Anakin Skywalker)

Kami dapat rasakan, terdapat beberapa part dalam vision tersebut ialah memori Rey yang dipadamkan dengan menggunakan kuasa force. Dan jika memori tersebut dipadam, ini bakal menjawab persoalan kenapa Rey tahu menggunakan teknik-teknik Jedi dalam filem Star Wars Episode VII: The Force Awakens terutamanya teknik Mind Trick.

Kita assume sebegini, sekiranya Rey anak kepada Luke, ini bermakna, Rey juga merupakan seorang Padawan, sama seperti sepupunya Ben Solo aka Kylo Ren. Dan apabila Kylo Ren telah berubah kepada Dark Side, dia telah membunuh kesemua Jedi kecuali Luke yang mungkin dapat menyelamatkan diri (seperti yang ditulis dalam storyteller dipermulaan filem)

So kemungkinan, Luke bukan saja menyelamatkan dirinya seorang, tetapi juga Rey semasa dia kecil. Dan kemudian Luke atau Leia membawa Rey ke tempat yang tidak akan dikungjungi oleh First Order iaitu Jakku dan meninggalkannya. Sebab itu, dalam vision, terdapat suara yang menyuruh Rey tinggal disitu. Dialog berbunyi sebegini.

I’ll come back sweetheart, I promise.”

I’ll come back sweetheart, I promise.”

Suara Unkar Plutt turut kedengaran dalam vision ini. Pakaiannya sama seperti Padawan

Dalam vision yang yang menunjukan dia ditinggalkan di Jakku. Pakaian yang dipakai kelihatan seperti pakaian yang dipakai oleh Padawan tetapi versi tidak lengkap. Malah semasa Rey sudah dewasa, fesyen pakaiannya tetap sama, iaitu seperti seorang Padawan

Jadi jelas sekali, Rey mungkin pernah berlatih sebagai seorang Padawan semasa kecil, dan skill memandu, Jedi skill & mind trick mungkin di trigger hasil latihan dia semasa di Akedemi Jedi.

Satu lagi, semasa Kylo Ren cuba menarik memori Rey untuk mencari lokasi Luke Skywalker. Kylo Ren mendapat gambaran yang Rey sedang memgimpikan berada disebuah Pulau dan kemudian memori tersebut menujukan lokasi Luke berada. Mungkin disebabkan Rey pernah melihat Peta yang ditunjukan oleh droid BB8, tapi peta yang ditunjukan tidak lengkap dan hanya dalam bentuk digital, bagaimanapun maklumat yang dapat dibaca oleh Kylo Ren begitu details iaitu sebuah pulau yang berada disebuah sistem sebelum Rey bertindak menghalang memorinya daripada terus dimasuki oleh Ren.

So disini, kemungkinan Rey pernah tinggal bersama Luke semasa kecil kerana dipenghujung filem, ia ada menunjukkan lokasi Luke yang memang berada di sebuah pulau.

Selain itu juga, gambaran Rey yang dapat melihat Luke memengang kepala R2D2 dengan tangan robotnya menguatkan lagi bahawa Rey sememangnya berada disisi Luke semasa kecil. Gambaran tersebut kelihatan Luke dalam keadaan distress, kemungkinan selepas Kylo Ren memusnahkan akademinya dan membunuh semua Jedi.

Vision yang dihadapi oleh Rey bukanlah gambaran masa hadapan, tapi kami rasakan, Lightsaber kepunyaan Skywalker telah trigger kembali memorinya. Jadi kami beranggapan, Luke dan Rey mempunyai kaitan rapat, bapa dan anak barangkali.

Salah satu vision Rey, kelihatan Kylo Ren memusnahkan Akedemi Jedi dan membunuh kesemua Jedi

Malah dialog Maz Katana mengenai Lightsaber kepunyaan Skywalker memberi gambaran Rey adalah dari keturunan Skywalker.

“and now it’s calling for you.” So that must mean she’s a Skywalker, right?

So disebabkan Kylo Ren dan First Order cuba memusnahkan kesemua Jedi, Jadi Rey mungkin dipisahkan antara dari Luke. Lagipun meletakan dua individu yang mempunya kuasa Force yang kuat akan memudahkan Dark Side untuk memburu mereka, disebabkan itu, Luke mengambil keputusan menyembunyikan diri dan mengasingkan dia dengan anaknya Rey demi keselamatan terutamanya keselamatan Rey. Sama seperti Obi Wan mengasingkan Luke dan Leia.

Oh yer, agak-agak apa yang diucapkan oleh Luke bila bertemu dengan Rey dipenghujung filem Star Wars Episode VII: The Force Awakens?


Boboiboy The Movie Ditayangkan Di Seluruh Korea Selatan Hari ini

Filem animasi tempatan BoBoiBoy The Movie terus melakar kejayaan apabila ia ditayangkan di seluruh Korea Selatan bermula hari ini, sekaligus menjadikan filem terbitan Animonsta Studios Sdn Bhd atau kini lebih dikenali sebagai MONSTA ini, menjadi filem pertama Malaysia yang berjaya tembusi pasaran di negara itu.

Malah filem yang diangkat dari siri animasi televisyen popular BoBoiBoy The Movie ini turut dialih bahasa kepada Bahasa Korea yang akan ditayangkan di lebih 100 pawagam.

“Kesemua pawagam utama seperti Lotte, CGV dan Megabox akan menayangkan filem ini ke seluruh negara berkenaan.”

“Kita biasanya mendengar filem atau drama Korea yang dibawa masuk ke Malaysia, namun amatlah jarang sekali ataupun tidak pernah lagi didengari filem Malaysia berjaya masuk ke pasaran Korea Selatan,” kata Ketua Penjenamaan dan Pemasaran MONSTA, Faiz Zainal Aabidin yang dipetik dari Utusan Online.

Tambah Faiz lagi, Korea Selatan menjadi negara kelima selepas Malaysia, Brunei, Singapura dan Indonesia yang menayangkan filem yang dihasilkan seratus peratus di Malaysia.

Dalam pada itu, Faiz berkata sehingga kini kutipan untuk empat negara telah melebihi RM19 juta dan dijangka akan terus meningkat apabila ditayangkan di Korea Selatan, sekaligus mampu menjadikan filem BoBoiBoy The Movie selaku filem paling laris dalam sejarah perfileman tempatan.


tvN Dedahkan Gambar Terbaru Drama Thriller Komedi, Psychopath Diary

tvN mendedahkan gambar terbaru drama Psychopath Diary yang menampilkan pelakon Yoon Shi Yoon. Anda boleh gambar tersebut dibawah.

Drama ini mengisahkan seorang lelaki bernama Yook Dong Shik, secara tidak sengaja menyaksikan satu pembunuhan dan kehilangan ingatannya selepas terlibat dalam kemalangan ketika lari dari tempat kejadian. Dia terjaga tanpa tahu identitinya dan tersilap anggap dirinya pembunuh apabila dia menjumpai diari pembunuh berada di tangannya.

Turut membintangi drama ini adalah Jung In-sun sebagai Shim Bo-kyung, seorang pekerja stesyen miyak dan Park Sung-hoon sebagai Seo In-wo, Pembunuh bersiri psikopat sebenar yang juga pengarah syarikat saham Dong-sik bekerja.

Diarahkan oleh Lee Jong-jae, Psycopath Diary akan ditayangkan pada November ini.


ONWARD Atasi THE INVISIBLE MAN Untuk Kuasai Carta Box Office

Pixar sekali lagi menguasai tangga pertama carta Box Office minggu pertama tayangan menerusi filem animasi Onward yang meraih $40 juga dolar dipasaran domestik AS. Bagaimanapun, kutipan antarabangsa gagal memberi pulangan yang diharapkan apabila hanya mampu mengutip $28 juta dolar, menjadikan jumlah keseluruhan sebanyak $68 juta dolar.

Jatuh ditangga kedua adalah filem seram terbaru Universal The Invisible Man yang menambah $15.1 juta dolar dipasaran domestik AS, menjadikan jumlah keseluruhan sebanyak $98.2 juta dolar. The Invisible Man dihasilkan dengan modal hanya $7 juta dolar, tidak termasuk kos promosi.

Untuk filem-filem lain, filem sukan drama terbitan Warner Bros. The Way Back lakonan Ben Affleck gagal mencapai sasaran kutipan apabila hanya mampu meraih $8.5 juta dolar, berbandingan sasaran itu $20 juta dolar. Manakala filem adaptasi permainan video terbitan Paramount Pictures, Sonic the Hedgehog jatuh ketangga keempat dengan penambahan kutipan sebanyak $7.9 juta dolar. Sonic the Hedgehog kini telah mengumpul $295.6 juta dolar.


Toy Story 4 Cipta Rekod Kutipan Tertinggi Minggu Pembukaan Untuk Filem Animasi

Walaupun kutipan domestik Toy Story 4 tidak mencapai sasaran yang ditetapkan, filem animasi terbaru Disney itu tetap mencipta rekod apabila berjaya meraih $238 juta dolar pada minggu pembukaan, menjadikan filem animasi yang mencatatkan kutipan tertinggi pada minggu pertama tayangan.

Toy Story 4 hanya mengutip $118 juta dolar untuk pasaran domestik Amerika Syarikat (AS), jauh dari sasaran yang ditetapkan iaitu sebanyak $140 juta dolar, tetapi pasaran antarabangsa tidak mengecewakan apabila berjaya mengutip $120 juta dolar.

Dengan prestasi memberangsangkan terutamanya dari pasaran luar, Toy Story 4 dijangka akan menjadi filem keempat Pixar yang bakal melepasi angka $1 billon dolar.

Berikut adalah kutipan terkini filem-filem Hollywood:

Aladdin: $810 juta dolar
Godzilla: King of the Monsters: $349.9 juta dolar
John Wick: Chapter 3 – Parabellum: $289.1 juta dolar
X-Men: Dark Phoenix: $232.9 juta dolar
Men in Black: International: $182 juta dolar

X-Men: Dark Phoenix: $232.9 juta dolar


Review: Bulan Dan Pria Terhebat (2020)

Agak jarang sekali kita dapat melihat filem-filem aksi tempatan diterajui oleh pelakon wanita. Kebiasaannya, pelakon-pelakon lelaki yang akan menjadi watak utama, dan jika terdapat keperluan untuk wanita melakukan aksi – seperti berlawan -, mereka ini sekadar menjadi watak sampingan atau sidekick kepada watak utama.

Filem-filem aksi yang diterajui wanita sudah banyak dihasilkan oleh produksi luar negara. Kill Bill, Alien, Underworld, Atomic Blonde adalah antara filem yang menyaksikan wanita menjadi watak utama dan hebat dalam melakukan adegan-adegan aksi terutamanya menewaskan lawan-lawannya. Malah filem Korea Selatan juga turut menghasilkan filem aksi wanita mereka sendiri seperti The Villainess dan No Mercy.

Jadi, jika anda ingin melihat sebuah filem aksi yang diterajui wanita, tetapi dalam konteks tempatan, filem arahan Ghaz Abu Bakar, Bulan dan Pria Terhebat adalah jawapannya.

Bulan dan Pria Terhebat bukan sebuah filem yang ‘pure’ dengan aksi, ianya dicampur dengan unsur-unsur komedi, sesuai dengan genrenya sebagai sebuah filem aksi komedi. Jalan ceritanya sangat mudah, mengisahkan tentang Bulan (Zahirah MacWilson), seorang pelatih pasukan khas Indonesia yang datang ke Malaysia untuk mencari adiknya yang di culik sindiket perdagangan manusia. Dalam usahanya mencari adiknya itu, Bulan ditakdirkan bertemu dengan tiga lelaki yang mengelarkan diri mereka sebagai ‘pria terhebat’ iaitu Haris (Zizan Razak), Arab (Bell Ngasri) dan Daud (Alif Hadi). Mereka berempat kemudiannya bersama-sama dalam misi menjejaki dan membebaskan adik Bulan.

Usaha Ghaz Abu Bakar dalam mengangkat wanita sebagai watak utama filem aksi boleh dikatakan baik, cuma ianya perlu banyak diperbaiki. Ideanya sudah ada dan agak ringkas – dimana Bulan ingin mencari adiknya, dan dia bertemu dengan tiga orang lelaki – tetapi sayang, penceritaannya di’serabut’kan dengan beberapa subplot dan karakter yang tidak penting serta tidak membantu dalam perkembangan cerita.

Saya suka jika penceritaannya lebih menjurus kepada motivasi utama Bulan, tanpa perlu melibatkan kisah peribadi Haris yang ingin berkahwin. Bagi saya, menyelitkan masalah peribadi Haris dalam plot utama hanya menganggu fokus kepada kisah Bulan yang ingin mencari adiknya, melainkan subplotnya kuat dan mampu mewujudkan konflik diantara dua watak. Apa yang saya lihat, konflik yang dihadapi Haris tidak memberi sebab yang kuat kenapa dia perlu membantu Bulan, dan motivasinya sering berubah-ubah.

Sebagai filem yang bergenrekan aksi komedi, unsur aksi dan komedi perlu seimbang dalam sesebuah filem supaya ia memberikan sebuah aksi yang mantap, dan dalam masa yang sama, dapat memberi hiburan kepada penonton. Namun Bulan dan Pria Terhebat dilihat seolah-oleh terperangkap dengan dua unsur ini, tidak tahu yang mana patut diberi keutamaan, adakah adegan aksi atau komedi.

Adegan komedinya tidak begitu jelas, Bulan dan Haris gagal mewujudkan suasana yang membolehkan penonton ketawa. Mereka berdua menjadi agak serius apabila berkongsi babak yang sama, dan jika ada komedi yang cuba disampaikan, ianya agak ‘dry’. Senang kata, tiada ‘yin’ dan ‘yang’ diantara kedua-dua watak utama itu. Unsur komedi filem ini hanya dihidupkan oleh watak Arab dan Daud, itupun komedi yang klise dan tidak memberi momen yang diingati kepada penonton.

Babak-babak melibatkan aksi boleh dikatakan ‘Ok’ walaupun tidak padat dan mendebarkan. Zahirah MacWilson kini boleh menjadi seorang lagi ‘gadis’ lasak dalam filem aksi tempatan selepas Feiyna Tajudin  / Geran dan Fify Azmi / Wira. Saya tidak mengatakan dia hebat seperti heroin-heroin dalam filem aksi wanita Hollywood, tetapi sekurang-kurangnya dia memiliki aura seperti Charlize Theron dalam filem Atomic Blonde atau Kim Ok-vin / The Villainess.

Cuma terdapat beberapa pekara yang saya kurang gemari mengenai adegan aksi filem ini. Ghaz dilihat cuba mengehadkan kebolehan Bulan dengan memberikan beberapa adegan aksi kepada watak Haris. Bagi saya, Bulan sepatutnya perlu lebih ‘superior’ dari tiga ‘Pria Terhebat’ itu, sesuai dengan tajuk filemnya. Adegan tembak menembak, kejar mengejar atau adegan-adegan yang serius perlu diberikan kepada watak utama supaya kehebatannya dapat ditonjolkan, manakala Haris dan rakan-rakannya perlu digunakan sebagai ‘comic relief’ – seiring dengan genre aksi komedi.

Tetapi sayangnya, perwatakan Haris telah ‘overshadow’ Bulan sehingga merencatkan peluang Bulan untuk menjadi lebih ‘badass’. Saya tiada masalah sekirannya Ghaz mahu memberi adegan aksi kepada ‘side-kick’ Bulan, tetapi sebolehnya tidak ‘overshadow’ watak utama. ‘Third act’ filem ini jelas menunjukkan bagaimana Haris membayangi watak Bulan.

Seperti Wira, Bulan dan Pria Terhebat dirosakkan dengan pelakon-pelakon pembantu yang agak kayu, terutamannya dalam melakonkan adegan-adegan aksi. Walaupun mereka ini pelakon pembantu, lakonan mereka sepatutnya lebih ‘hidup’ supaya tidak merosakkan ‘details’ dan suasana filem.

Bagi yang merindui Maya Karin, anda boleh melihat lakonnnya dalam filem ini. Dia memainkan peranan sebagai Tony, pembunuh upahan yang ingin memburu Bulan. Terus terang saya katakan, antara faktor utama saya ingin menonton filem ini adalah ingin menyaksikan pertembungan diantara Zahirah dan Maya. Saya tidak mengharapkan lebih dari kedua-dua pelakon ini, tetapi pertembungan mereka yang masih memberi kepuasan walaupun adegan pertarungan tidak begitu padat.

Saya paling kesian dengan karakter Agus lakonan Khir Rahman. Bagi yang pernah melihat lakonan Khir Rahman, pasti tau bagaimana dialog-dialognya. Cuma dalam filem ini, kata-kata yang cuba diucapkan Khir tidak dapat dilempiaskan sepenuhnya dek kerana ‘censorship’ LPF, bagaimanapun lakonan Khir Rahman berjaya mencuri perhatian dengan karakter villainnya yang agak cuai.

Secara keseluruhannya, Bulan dan Pria Terhebat adalah cubaan yang baik dalam menonjolkan pelakon wanita sebagai watak utama filem aksi. Aksi komedinya memuaskan, dan masih memberi hiburan kepada penonton, cuma banyak lagi yang boleh di’polish’ sekirannya terdapat perancangan sekuel. Apapun, Zahirah MacWilson sebagai Bulan sangat ‘cocok’ sekali dan pasti anda jatuh hati dengan aksi pengantin baru itu.


Hairul Azreen Pasang Hasrat Berlakon Di Hollywood

Hairul Azreen akan muncul dalam filem Qhaliq tidak lama lagi. Sumber gambar: mStar Online

Pelakon bertubuh sasa, Hairul Azreen telah menyatakan hasratnya untuk cuba menembusi pasaran antarabangsa terutamanya dalam industri perfileman Hollywood. Beliau berkata demikian semasa ditemubual oleh wartawan.

“Saya sememangnya memberi tumpuan kepada pembikinan filem bercorak aksi kerana ia merupakan sebahagian daripada perancangan masa depan.

“Bukan sahaja mempunyai kemahiran dalam seni mempertahankan diri tetapi saya turut meletakkan sasaran untuk menembusi pasaran antarabangsa sekaligus mengembangkan bakat dan mencipta nama di Hollywood,”

Justeru itu, bagi melihat hasratnya tercapai, Azreen mula merangka strategi dengan berlakon dalam filem-filem aksi sebagai persiapan untuk mencuba nasib di luar negara.

Hairul Azreen akan muncul dalam filem bercorak aksi yang berjudul Qhaliq, yang berkisarkan tentang pasukan keselamatan bomba dan penyelamat. Malah beliau juga bakal muncul dalam dua filem aksi yang lain iaitu Polis Evo 2 dan filem mengenai pasukan khas Tentera Laut Diraja Malaysia iaitu Paskal


Teaser Trailer Percy Jackson and The Olympians Pratonton Adaptasi Terbaru Disney+

Disney telah mengeluarkan teaser terbaru Percy Jackson and the Olympians untuk siri adaptasi Disney+ yang akan datang. Siri yang diadaptasikan dari siri buku karya Rick Riordan itu akan memulakan tayangannya pada 20 Disember 2023.

Treler itu menunjukkan Percy dan rakan-rakannya menempuh pelbagai cabaran dan makhluk mitologi selepas mengetahui bahawa petir induk Zeus telah dicuri dan Percy dituduh sebagai suspek utama.

Anda boleh tonton teaser tersebut dbawah:

“Siri aksi langsung mengisahkan kisah fantastik tentang dewa moden berusia 12 tahun yang terkenal, Percy Jackson, yang baru menerima kuasa ghaibnya yang baru ditemui apabila dewa langit Zeus menuduhnya mencuri petirnya,” menurut sinopsis.

“Kini Percy mesti mengembara ke seluruh Amerika untuk mencarinya dan memulihkan keadaan Olympus.”

Siri Percy Jackson and the Olympians akan dibintangi oleh Walker Scobell sebagai watak utama Percy Jackson, Leah Sava Jeffries sebagai Annabeth Chase, Aryan Simhadri sebagai Grover Underwood, Dior Goodjohn sebagai Clarisse La Rue, Charlie Bushnell sebagai Luke Castellan, Virginia Kull sebagai Sally Jackson, Glynn Turman sebagai Chiron, Megan Mullally sebagai Mr. Dodds, Olivea Morton sebagai Nancy Bobofit, dan Timm Sharp sebagai Gabe Ugliano.

Siri ini diarahkan oleh James Bobin berdasarkan lakonlayar yang ditulis oleh Rick Riordan dan Jon Steinberg, berdasarkan siri buku Camp Half-Blood Chronicles karya Riordan.